Lord Robert Stephenson Smyth Baden-Powell (22 Februarie 1857 – 8 Januarie 1941) was 'n Britse luitenant-generaal en stigter van die jeugbeweging die Boy Scouts. Hy is gebore in Oxford en word in 1876 'n soldaat, waarna hy militêre diens doen in Indië, Afganistan en Suid-Afrika. In 1896 word hy hoof-stafoffisier in die Matabele-oorlog in die teenswoordige Zimbabwe en skryf hy ook The Matabele Campaign. Drie jaar later word hy generaal-majoor na die beroemde verdediging van Mafeking teen die Boere. Van 1900 tot 1903 organiseer hy die South African Constabulary. Sy pa is in 1860 dood en sy ma het al ses haar seuns aangemoedig om die natuur te bestudeer. Hy het die leër as beroep gekies nadat hy goed gepresteer het in ŉ militêre eksamen. In September 1876 het hy met sy militêre diens in Indië begin. Terwyl hy hiermee besig was, het hy padvindery begin ontwikkel as deel van militêre opleiding. Na sy opleiding het hy hom op verkenningswerk toegelê. Hy het sy tegniese kennis in twee boeke uiteengesit naamlik Reconnaissance and Scouting (1884) en Cavalry Instruction (1889).


Edgar (ca. 942 – 8 Julie 975) was van 959 tot met sy dood koning van Engeland. Hy was die jongste seun van koning Edmund I en sy vrou Elfgifa van Shaftesbury. Hy het die bynaam "die Vreedsame" gekry, maar was in werklikheid sterker en minder vreedsaam as sy broer en voorganger, Edwy. Met die hulp van aartsbiskop Odo het hy Northumbrië en Mercië in 957 van sy broer afgeneem. Dit het gelei tot ’n verdeling van die ryk in ’n poging om ’n burgeroorlog te voorkom. Hy het sy broer ná sy dood in 959 amptelik opgevolg en die ryk weer verenig. Edgar was ’n daadkragtige en bekwame koning wie se bewind deur ander Britse heersers, onder andere dié in Wallis en Skotland, erken is. Met sy Kloosterhervormingsbeweging het hy die Reël van Benediktus herstel in die land se ongedissiplineerde kloosters. Hy het Dunstan, wat later tot heilige verklaar is, aangestel as Aartsbiskop van Kantelberg. Daar word beweer dat Dunstan aanvanklik geweier het om Edgar te kroon weens sy lewenswyse – die koning het Wulfthryth, ’n non, glo ontvoer en ’n dogter, Edith, by haar gehad.


Die 2005-Drienasiesreeks is deur Nieu-Seeland gewen.


Magda Beukes is 'n Suid-Afrikaanse aktrise wat bekend is vir haar rolle in Afrikaanse rolprente en TV-sepies. Sy het twee Rapport Oscar's ontvang, asook 'n Artes-prys vir haar spel as Gina Ekdal in Stephan Bouwer se TV-produksie van Henrik Ibsen se Die wilde eend. Beukes het as 'n toneelspeler by die eertydse Truk aangesluit en daarna vryskutwerk gedoen. Sy het reeds as student aan die Universiteit van Pretoria die rol van Yvette teenoor Anna Neethling-Pohl in die titelrol van Bertolt Brecht se Moeder Courage vertolk (vertaal deur Fred Steyn, onder regie van Hannes Horne). Sy het ook verskeie eenvrouvertonings geskryf en vervaardig. In 1982 verruil sy die vermaaklikheidsbedryf om opheffingswerk in Mosselbaai te doen, waar sy 'n dramagroep onder tieners op die been bring. Daarna het sy haar toegespits op televisie-optredes, onder andere in die rol van Kleintjie Smit in Amalia I en II, en kleiner rolle teenoor Eckardt Rabe en Brümilda van Rensburg in Egoli, asook in Scandal. Haar huidige rol is as Marina Verwey in Binnelanders.


Die Kransduif (Columba guinea) is 'n duif wat in groot dele van Afrika suid van die Sahara voorkom. Die kransduif het in groot getalle van sy oorspronklike habitat van steil kranse en berge na die dorpe en stede beweeg waar hy saam met die wildeposduif woon. Daar word vermoed dat die twee genera soms kruisteel. Daar heers onsekerheid oor die redes vir hul habitatuitbreiding na die stede, maar die hoë toringgeboue verskaf genoeg hoekies en lysies vir nesmaak en kom ruweg met die rotswande van hul natuurlike omgewing ooreen. Hierdie is 'n groot duif, 41 cm in lengte. Die rooibruin rug, witgespikkelde vlerke en blougrys romp is kenmerkend. Die kop is grys, en naby kan 'n rooierige, kaal vel rondom die oë gesien word. Die nek is bruin, met wit strepe, en die bene is rooi. Die roep is 'n doo-doo-doo. Die geslagte lyk eenders, maar onvolwassenes is bruiner as volwassenes. Hierdie spesie bou 'n groot stokkiesnes in 'n boom en lê twee wit eiers. Die vlug is vinnig, met gereelde slae, en by geleentheid 'n skerp flik van die vlerke wat kenmerkend is van duiwe in die algemeen.


Ladybrand was 'n kiesafdeling in die Vrystaat vir die Suid-Afrikaanse Volksraad vanaf die eerste algemene verkiesing ná Uniewording in 1910. Potgieter, D.J. (ed.) 1972. Standard Encyclopaedia of Southern Africa. Cape Town: Nasionale Opvoedkundige Uitgewery (Nasou). Schoeman, B.M. 1977. Parlementêre verkiesings in Suid-Afrika 1910-1976. Pretoria: Aktuele Publikasies.


Lichtenburg was 'n kiesafdeling in Transvaal vir die Suid-Afrikaanse Volksraad en die Transvaalse Provinsiale Raad vanaf die eerste algemene verkiesing ná Uniewording in 1910. (en) Potgieter, D.J. (red.) 1972. Standard Encyclopaedia of Southern Africa. Cape Town: Nasionale Opvoedkundige Uitgewery (Nasou). (af) Schoeman, B.M. 1977. Parlementêre verkiesings in Suid-Afrika 1910-1976. Pretoria: Aktuele Publikasies. Hierdie artikel is ’n saadjie. Voel vry om Wikipedia te help deur dit uit te brei.


Die klipdassie (Procavia capensis) is 'n dassie wat dwarsoor Suid-Afrika voorkom. Hulle staan ook bekend as die klipdas. Die klipdassie (Procavia capensis) is die bekendste verteenwoordiger van die dassiefamilie (Procaviidae), waarvan die voorlopers aan olifante, renosters en tapirs verwant was. Klipdassies is klein, maar fris geboude, bruinerige diere met kort ore en merkwaardige pote met hoewe. Die hoewe, asook die kiestande, stem ooreen met die van renosters. Die diere kom in Afrika, die Nabye Ooste en Arabië voor en leef in groot kolonies in klipperige gebiede. Hulle is planteters wat min water drink, wat meebring dat die urinekonsentraat baie hoog is. Die neerslag wat oorbly nadat die water uit die urine verdamp hel, staan as klipsweet bekend. Die klipdassie se Afrikaanse naam dateer uit die vroeë Suid-Afrikaanse geskiedenis. In 1601 het 'n Nederlander, kaptein Joris van Spilbergen, op die huidige Dasseneiland (in die Atlantiese Oseaan, wes van Yzerfontein) aan land gegaan en na sy vertrek geskryf oor onder meer 'n aantal diere wat volgens hom soos die "steendasch" (die Europese ratel) gelyk het.


Die steentjie (Spondyliosoma emarginatum) is 'n vis wat voorkom vanaf Langebaan tot by die Transkei in Suid-Afrika. Wanneer die vissie nog klein is staan dit bekend as die bloukopsteentjie in die Kaap. Die steenjie is 'n klein vissie wat nooit meer as 0.5 kg swaar word nie. Hulle het 'n langerige lyf met 'n skerp snoet. Die boonste kant van die vis is bruinerig tot staalblou terwyl die onderste kant van die liggaam baie ligter is. Die stert is gevurk. Pasgevange steentjies het sewe vertikale strepe langs die kante. Daar is 'n prominente horisontale lyn op die kante van die vis wat uitstaan. Die vissies kom in groot skole voor aan die bokant van riwwe. Hulle eet graag rooiaas, klein krappe en die vleis van dooie visse. Die vissie is gewild onder die hengelaars om as aas gebruik te word vir kabeljou, geelbek en elwe. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Top Angling Fishes of Southern Africa. Hennie Crous. 2010. ISBN 978-1-77007-403-3 http://www.fishbase.org/summary/Spondyliosoma-emarginatum.html http://eol.org/pages/205955/overview Geargiveer 24 Maart 2016 op Wayback Machine Hierdie artikel is ’n saadjie.


Die Nord-Stream-pyplyn, oorspronklik North European Gas Pipeline, NEGP, ook Oossee-pyplyn genoem, is 'n gaspyplyn wat op 8 November 2011 amptelik ingewy is en Russiese aardgas vanaf die gasveld Joesjno-Roesskoje deur die Oossee na Duitsland vervoer. Die pyplyn word besit deur die Russiese gasuitvoer-monopolis Gazprom (51 persent), die Duitse energieverskaffers Wintershall en E.ON (beide 15,5 persent) asook die Nederlandse Gasunie en die Franse GDF Suez (beide 9 persent). Om die jaarlikse vervoerkapasiteit tot 110 miljard kubieke meter te verdubbel, is 'n nuwe pyplyn, Nord Stream 2, tans in aanbou. Amptelike webtuiste van die Nord Stream-aandelemaatskappy


Ongewerwelde diere of invertebrate is diere sonder 'n werwelkolom of ruggraat. Die belangrikste verskil tussen gewerwelde en ongewerwelde diere is die aanwesigheid van 'n versterkte werwelkolom aan die sentrale senuweestelsel, wat by ongewerweldes ontbreek. Dit blyk dat gewerwelde diere uit ongewerwelde diere ontwikkel het, en vorm gewerweldes in vergelyking met ongewerwelde diere 'n minderheid in die diereryk. Ongeveer 98% van alle soorte diere word gereken as ongewerweldes. Dit is egter geen koherente groep diere nie, aangesien die meeste ongewerwelde diere meer eienskappe met gewerwelde diere deel as met ander ongewerweldes. Die term ongewerweld is ingevoer deur die Franse bioloog Jean-Baptiste de Lamarck om diere soos insekte, pylinkvisse en wurms te onderskei van die vertebrata of gewerwelde diere. Lamarck deel die ongewerweldes verder op in twee groepe: insekte en wurms. Hierdie taksonomiese indeling van die ongewerweldes is met 'n toename in kennis inmiddels veel verder verfyn. Die ongewerwelde diere vorm streng gesproke geen taksonomiese vlak nie, maar 'n parafilitiese groep. Die ongewerweldes bestaan uit 'n versameling verskillende stamme en onderstamme.


Rochford is 'n klein dorp in die Engelse graafskap Essex wat in 1871 gestig is. Volgens die 2001-sensus het die dorp 'n bevolking van 7 610 gehad. Hierdie artikel is ’n saadjie. Voel vry om Wikipedia te help deur dit uit te brei.


Siletz is 'n dorp in die weste van Oregon, in die Lincoln-distrik. In 2000 het die dorp 'n bevolking van 1 133 gehad: 71,23% wit, 0,44% swart of Afro-Amerikaans, 21,01% Amerikaanse inboorlinge, 0,71% Asiaties, 0,09% Pasifiese eilanders, 0,44% van ander rasse en 6,09% van twee of meer rasse. Spaans-Amerikaners of Latyns-Amerikaners van enige ras het 1,85% van die bevolking uitgemaak.


Hierdie artikel handel oor die stad in die Verenigde State van Amerika. Vir die Britse stad, sien Plymouth. Plymouth (historiese spellings Plimouth en Plimoth) is 'n stad in die Plymouth-distrik van die deelstaat Massachusetts, VSA, sowat 64 kilometer suid van Boston. Met 'n bevolking van 58 681 in 2009 en 'n oppervlakte van 347 vk kilometer (waarvan 249,8 vk km land) is Plymouth die grootste munisipaliteit in Massachusetts. Plymouth is naas Brockton een van die twee administratiewe setels van die Plymouth-distrik. Die stad is vernoem na Plymouth in Devon, Engeland en staan vandag veral as die landingsplek van die Britse skip Mayflower en die Pelgrimvaders wat hier in 1620 voet aan wal gesit het om 'n nedersetting te stig waar hulle hul geloof sonder inmenging van die staat se kant af kon beoefen. Plymouth is die oudste munisipaliteit in Nieu-Engeland en een van die oudste in die Verenigde State. Dit is daarnaas ook die oudste oorspronklik Britse nedersetting wat vanaf sy stigting tot vandag toe permanent bewoon was.


Thomas Cook (* 22 November 1808 in Melbourne, Derbyshire; † 18 Julie 1892 in Bergen, Noorweë) was 'n Britse toerismepionier en stigter van die oudste en tans wêreldbekende reisagentskap Thos. Cook & Son (tans Thomas Cook Group) wat in 1845 in Leicester gestig en in 1865 na Londen verskuif is. Dit was die eerste reisagentskap ter wêreld wat pakkettoere en groepreise verkoop het. Hierdie artikel is ’n saadjie. Voel vry om Wikipedia te help deur dit uit te brei.


Die Bronsvlerkdrawwertjie (Rhinoptilus chalcopterus) is 'n voëlspesie van die Glareolidae-familie. Dit word gevind in Angola, Benin, Botswana, Burkina Faso, Burundi, Eritrea, Eswatini, Ethiopië, Gaboen, Gambië, Ghana, Guinee, Guinee-Bissau, Ivoorkus, Kameroen, Kenia, Republiek van die Kongo, Demokratiese Republiek van die Kongo, Malawi, Mali, Mauritanië, Mosambiek, Namibië, Niger, Nigerië, Rwanda, Senegal, Sentraal-Afrikaanse Republiek, Suid-Afrika, Soedan, Tanzanië, Tsjad, Uganda, Zambië en Zimbabwe. Die bronsvlerkdrawwertjie is groter as die ander drawwertjies en het kenmerkende rooi bene en merke op die kop. Dit is meestal gedurende die nag aktief en verkies bosagtige omgewings. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name BirdLife International 2004. Rhinoptilus chalcopterus[dooie skakel]. 2006 IUCN Red List of Threatened Species. Besoek op 28 Julie 2007. Newmans's Birds of Southern Africa, 7th Edition, 2000, ISBN 1-86872-494-8.


Die Wêreldhandelsorganisasie (WHO; Engels: World Trade Organization, WTO; Frans: Organisation mondiale du commerce, OMC; Spaans: Organización Mundial de Comercio, OMC) is 'n internasionale organisasie met sy hoofkantoor in Genève, Switserland, wat met die regulering van handel en ekonomiese verhoudings besig is. Die Wêreldhandelsorganisasie is die opvolger van die Algemene ooreenkoms op tariewe en handel (GATT), wat van 1948 tot 1994 bestaan het. Die Wêreldhandelsorganisasie is op 15 April 1994 in Marrakesj, Marokko, gestig en op 1 Januarie 1995 dit sy werk opgeneem. Die amptelike tale is Engels, Frans en Spaans. Die Wêreldhandelsorganisasie is saam met die Internasionale Monetêre Fonds en die Wêreldbank die belangrikste internasionale ekonomiese organisasies, wat handel- en ekonomiese-beleid in die globale spektrum onderhandel. Die Wêreldhandelsorganisasie bestaan uit 164 lidlande, met Engels, Frans en Spaans as sy voertale. Vanaf 1 Januarie 1948 tot 1 Januarie 1995 het die Algemene ooreenkoms op tariewe en handel bestaan.


Die Silwerflits stekelwang (Scolopsis vosmeri) is 'n vis wat voorkom in die Indiese - Pasifiese area, die Rooisee en aan die ooskus van Afrika vanaf Oman tot by Durban. Die vis kom ook voor in die wes Indiese Oseaan eilande. In Engels staan die vis bekend as Silverflash spinecheek. Die kleur wissel tussen rooibruin tot geel met 'n donker kol by die basis van elke skub. Die kop is donker met 'n wit vlek op die agterkant van die kop. Die onderkant van die operkulum is rooi en die boonste rand swart. Die vis word 20 cm lank. Die vis verkies modderige of sand seebodems in water wat tot 60 m diep raak en aard ook goed in 'n akwarium. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Scolopsis-vosmeri.html Hierdie artikel is ’n saadjie. Voel vry om Wikipedia te help deur dit uit te brei.


Die Vlete (Rajidae) is 'n kraakbeenvisfamilie wat hoort tot die orde Rajiformes. Daar is nege genera met meer as 200 spesies wat hoort tot dié familie. Vier van die genera met 25 spesies kom aan die Suid-Afrikaanse kus voor. Die koppe en lywe van die familie is plat om saam met die pektorale vinne 'n plat skyf te vorm. Die stert is lank en dun en het gewoonlik twee dorsale vinne amper by die einde van die stertpunt. Daar is 'n ry stekels (dorings) op die stert en rug. Die vis het 5 kieusplete aan die onderkant van die kop. Die mond is klein en vol tandjies. Die visse van die familie is groot, 1,1  - 2 m. Hulle verkies sand of modderige bodems op die kontinentale bank van 200 tot 1 350 meter diep. Party spesies verkies vlakker water. Al die spesies is ovipaar. Al die spesies is eetbaar. Een van die genera wat voorkom aan Suid-Afrika is: Raja Raja miraletus - Tweeoog-rog Raja straeleni - Valsdoringrugrog Rostroraja Rostroraja alba - Spiesneus-rog Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa.


Fort Zeelandia is 'n voormalig Nederlandse fort tussen Paramaribo, die hoofstad van Suriname, en die linkeroewer van die Suriname-rivier. Dit is sedert 2004 'n museum. Ploeger, Jan: Fort Zeelandia - Sy verlede, hede, en toekoms. In: Lantern. Tydskrif vir Kennis en Kultuur. Jaargang 33, nr. 4, Junie 1974. C.F.A. Bruijning, J. Voorhoeve (red.): Encyclopedie van Suriname. Amsterdam en Brussel 1977, pag, 683, B.V. Uitgeversmaatschappij Argus Elsevier, ISBN 9010018423 Jos Fontaine: Zeelandia. De geschiedenis van een fort. Zutphen 1972, De Walburg Pers, ISBN 906011-441-8 Apteek in voormalig kruithuis Wilhelmina Offisiershuise Nederlandse posbus Hierdie artikel is ’n saadjie. Voel vry om Wikipedia te help deur dit uit te brei. Koördinate: 5°49′30.72″N 55°8′59.54″W / 5.8252000°N 55.1498722°W / 5.8252000; -55.1498722


Fernanda Montenegro (16 Oktober 1929 – ), gebore Arlette Pinheiro Esteves Torres in Rio de Janeiro, is 'n Brasiliaanse aktrise. Sy is in 1999 vir 'n Academy Award genomineer vir haar hoofrol in Central do Brasil en het al verskeie ander toekennings ontvang. Fernanda Montenegro in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Gerard Rissik (21 Februarie 1903, Pretoria– 4 Oktober 1979, Pretoria) was ’n Suid-Afrikaanse bankier en die vierde president van die Suid-Afrikaanse Reserwebank. Rissik was die seun van Gerard Hendrik Rissik, ’n direkteur van die Landbank, en sy tweede vrouw Wilhelmina Juta. Rissik het sy skoolopleiding aan die Oosteinschool in Pretoria ontvang. Daarna het hy by die Transvaalse Universiteitskollege ingeskryf vir ’n graad in myningenieurswese. Twee jaar van swak gesondheid het hom egter verplig om sy studie te staak. Sy onbedwingbaarheid het hom egter, tegelyk met sy junioraanstelling as klerk by die Reserwebank in 1923, ook deeltyds vir ’n B.Com.-graad by die Universiteit van Pretoria laat inskryf. Later het hy ook ingeskryf vir die kwalifiserende eksamen van die Geoktrooieerde Instituut van Sekretarisse (GIS), waarvan hy in 1945 as lid benoem is. Insgelyks het hy vir die diploma van die Instituut van Bankiers ingeskryf, waartoe hy in 1925 as lid toegetree het.


Basil James Kenyon (19 Mei 1918, Umtata - 9 Mei, 1996, Plettenbergbaai) was 'n Springbokrugbyspeler en Suid-Afrika se een-en-twintigste Springbokkaptein. Hy was ook die afrigter van die span in 1958. Die Kapteins, Edward Griffiths, 2001, ISBN 1-86842-116-3 Basil Kenyon by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Die Wêreldrugby o/20-kampioenskap (tot in 2014 bekend as die IRR Juniorrugbywêreldbeker) is ’n internasionale rugbykompetisie wat deur Wêreldrugby vir o/20-spelers aangebied word. Die eerste toernooi is in Junie 2008 in Wallis aangebied en vervang die vorige o/19- en o/21-kompetisies. Twaalf spanne neem jaarliks aan die kompetisie deel. Aanvanklik het 16 spanne deelgeneem, maar weens finansiële redes is besluit om slegs 12 spanne vanaf 2010 te laat deelneem. Die Junior Rugbywêreldbeker is die hoogste vlak van Wêreldrugby se toernooistruktuur vir o/20-spanne. ’n Tweede vlak, die Wêreldrugby o/20-trofee word ook vir minder sterk lande aangebied en agt lande ding hierom mee. Bevordering en afskuiwing tussen die twee toernooi word toegepas. Die wenner van die trofee sal aan die volgende jaar se Kampioenskap deelneem terwyl die span wat laaste geëindig het in die Kampioenskap om die volgende jaar se trofee sal meeding. Verklaring    = Gasheer 1ste = Kampioen 2de = Tweede plek 3de = Derde plek 4de = Vierde plek plasing = Gerelegeer na IRR Junior Wêreldrugbytrofee WT = Het meegeding in die IRR Junior Wêreldrugbytrofee k = Gekwalifiseer – = Nie gekwalifiseer nie Junior Bokke, Suid-Afrika se o/20-span Rugbywêreldbeker vir seniorspelers (en) "Nuwe formaat vir Junior Wêreldbeker 2010".


’n Superswerm is ’n groot groep kleiner sterrestelselswerms of -groepe. Dit is van die grootste bekende strukture van die heelal. Hulle is so groot dat hulle nie deur swaartekrag verbind word nie en gevolglik deelneem aan die Hubble-uitdying. Die bestaan van superswerms is ’n aanduiding dat die sterrestelsels in ons heelal nie egalig versprei is nie; die meeste word saamgebind in groepe en swerms wat tot duisende stelsels kan bevat, en hulle vorm op hul beurt selfs groter strukture bekend as superswerms. Superswerms vorm weer nóg groter strukture wat filamente of "groot mure" genoem word. Laasgenoemde kan tussen ’n paar miljoen en ’n miljard ligjare groot wees en meer as 5% van die waarneembare heelal beslaan. Tussen superswerms is daar groot ruimteleemtes of superholtes waarin min sterrestelsels voorkom. Hierdie artikel is vertaal uit die Engelse Wikipedia "An Intergalactic Heavyweight". ESO Picture of the Week (in Engels). Geargiveer vanaf die oorspronklike op 13 April 2019. Besoek op 12 Februarie 2013. Rosati, P. (1999). "An X-Ray-Selected Galaxy Cluster at z = 1.26".


Die Orde van Lenin (Russies: Орден Ленина, Orden Lenina), wat genoem is na Wladimir Lenin, die leier van die Russiese Rewolusie van 1917, was die hoogste toekenning in die Sowjetunie. Dit is op 6 April 1930 deur die Sentrale Uitvoerende Komitee ingestel. Orde van Lenin tipe 2 Orde van Lenin tipe 3 Orde van Lenin tipe 4 Die Orde van Lenin is toegeken aan: Burgerlikes vir besondere dienste aan die staat Weermaglede vir uitstekende diens Diegene wat vriendskap en samewerking tussen volke en vrede bevorder het Diegene wat voortreflike diens aan die Sowjet-staat en gemeenskap gelewer het Van 1944 tot 1957, voordat afsonderlike medaljes ingestel is, is dit ook toegeken aan mense vir 25 jaar merkwaardige militêre diens. Mense wat die titel Held van die Sowjetunie en Held van Sosialistiese Arbeid ontvang het, het ook die Orde van Lenin gekry as deel van hul toekenning. Ook buitelanders, stede, fabrieke, streke, militêre eenhede en skepe kon dit kry. Die eerste ontvanger van die toekenning was die koerant Komsomolskaja Prawda, destyds die spreekbuis van die Kommunistiese Jeugliga, op 23 Mei 1930.


Palingagtiges (Anguilliformes) is 'n vis-orde wat hoort tot die klas Actinopterygii. Palings is visse met 'n verlengde liggaam wat in die see of in varswater voorkom. Slegs visse wat tot die orde Anguilliformes behoort, kan as palings beskou word. Ander visse wat 'n soortgelyke voorkoms hel, is bloot visse wat weens hul aanpassing by 'n ooreenstemmende habitat 'n soortgelyke vorm aangeneem het. Palings behoort tot die klas Osteïchthyes (Beenvisse), die superorde Teleostei en die orde Anguilliformes. Oorspronklik is die ordenaam Apodes gebruik, maar die orde het visse ingesluit wat nie ware palings is nie. Teenswoordig word die orde Anguilliformes in 4 subordes verdeel en ongeveer 19 families, 140 genera en meer as 500 spesies palings is bekend. Volwasse palings is lang, spierkragtige, benerige visse en hul liggame is nie soos die van ander been visse merkbaar sydelings afgeplat nie. 'n Belangrike kenmerk van palings is dat bekkenpalings gordels en bekkenvinne heeltemal afwesig is. Die pektorale gordels en vinne het ook hul verbindings met die skedel (kranium) verloor en is verder na agter verskuif as by ander visse.


Elopiformes is 'n vis-orde wat hoort tot die klas Actinopterygii. Die volgende families is deel van die orde Elopiformes: Elopidae Megalopidae Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Visordes van Suider-Afrika Froese, Rainer, en Daniel Pauly, eds. (2006). "Elopiformes" in FishBase. Mei 2006-weergawe. Hierdie artikel is ’n saadjie. Voel vry om Wikipedia te help deur dit uit te brei.


Spreetshoogtepas is 'n bergpas deur die Rantberge op die D1275-verbindingspad deur die Namibwoestyn tussen die C14 en C24 en is noordoos van Solitaire. Skerp draaie en 'n helling van tot 1:4,5 veroorsaak dat die pad nie geskik is vir motors wat karavane sleep nie. Die pas is bekend om die besonder mooi uitsig wat dit oor die Namibwoestyn bied. Die bergpas is genoem na Nicolaas Spreeth, wat tydens die Tweede Wêreldoorlog op die plaas Ubib geboer het wat onder die pas geleë is. Spreeth het die pas tereg met sy eie hande gebou. Lys van bergpasse in Namibië "Klip vir klip – die bou van Spreetshoogtepas". Die Republikein. Gondwana History#64. 2 September 2011. Geargiveer vanaf die oorspronklike op 4 Maart 2016. Koördinate: 23°38′00″S 16°11′00″O / 23.63333°S 16.18333°O / -23.63333; 16.18333 Hierdie artikel is ’n saadjie. Voel vry om Wikipedia te help deur dit uit te brei.


Vir ’n artikel oor die sterreteken, sien Kreef (sterreteken). Die Kreef (Latyn: Cancer) is ’n klein, dowwe sterrebeeld in die noordelike hemelruim en een van die 12 sterrebeelde van die diereriem. Dit word ook dikwels as ’n krap, miskruier of waterkewer uitgebeeld. Die Kreef is die dofste van die diereriem-sterrebeelde en het net twee sterre met ’n skynbare magnitude van groter as 4. Die helderste ster in die sterrebeeld is die dubbelster Beta Cancri, ook bekend as Tarf of Al Tarf, met ’n magnitude van 3,5. Die primêre ster is ’n oranje K-tipe reusester 290 ligjare van die Aarde af. Die sekondêre ster, met ’n magnitude van 14, is 29 boogsekondes van hom af geleë. Delta Cancri (Asellus Australis) is die tweede helderste ster. Dit is ’n oranje reus van 3,9 mag sowat 136 ligjare van hier. Sy gewone naam beteken "suidelike donkie". Die ster spog met die langste naam, Arkushanangarushashutu, wat afgelei is van Antieke Babilonies en beteken "die suidoostelike ster in die Kreef".


Asteraceae - ook bekend as Compositae - is die madeliefie- en distelfamilie wat behoort tot die orde Asterales. Dit is een van die grootste plantfamilies en kom wêreldwyd voor. Byna een tiende van alle blomdraende plantspesies behoort tot die familie. Wêreldwyd hoort 23 000 spesies tot die familie waarvan 2 400 in Suider-Afrika voorkom en daarvan is slegs 22 bome. Die plante maak 'n groot gedeelte uit van die lae struikgewas plantegroei van die Karoo en is ook verantwoordelik vir die blommeskouspel in Namakwaland. Baie onkruide soos die knapsekêrel, distel en senecio-spesies is deel van die familie. Die blomme van die plante kan in twee soorte getipeer word: madeliefietipe of disteltipe. Die madeliefietipe het kleurvolle, kroonagtige lintblomme terwyl die disteltipe meer buisvormig is, minder blomme het en tot 'n groot mate sonder die kleurvolle kroonblare is. Al die plante het enkelvoudige blare wat meestal afwisselend gerangskik word. Bietou (Chrysanthemoides monilifera) Bitterblaar (Brachylaena elliptica) Drietandkanferbos (Tarchonanthus trilobus) Fynbitterblaar (Brachylaena ilicifolia) Kanferbos (Tarchonanthus camphoratus) Kuskanferbos (Tarchonanthus littoralis) Kusvaalbos (Brachylaena discolor) Laeveldbittertee (Vernonia colorata) Laeveldvaalbos (Brachylaena huillensis) Suurbergkussingbos (Oldenburgia grandis) Watervaalbos (Brachylaena neriifolia)


Die Suid-Afrikaanse Nasionale Ruimteagentskap (SANSA) is in Desember 2010 onder sy huidige naam gestig kragtens die Suid-Afrikaanse Nasionale Ruimte-agentskapwet van 2008 (nommer 36 van 2008). Voor dit was die funksie onder beheer van die WNNR se satelliettoepassingsentrum. SANSA is 'n semi-staatsinstelling en is die sambreelliggaam vir ruimte-aktiwiteite in Suid-Afrika. SANSA spesialiseer in ruimteoperasies, observasies van die aarde en ruimte-ingenieurswese. In 1841 was daar 'n magnetiese sterrewag aan die Universiteit van Kaapstad wat in 1932 by 'n internasionale netwerk van sterrewagte aangesluit het. Dit is in 1940 na Hermanus verskuif toe die koms van 'n elektriese spoorwegstelsel met magnetiese metings in Kaapstad begin inmeng het. In 1960 word die aanleg op Hartebeesthoek een van die 14 stasies vir die satellietopsporing en data-verkrygingsnetwerk (STADAN) van NASA oor die hele wêreld. In 1975 onttrek NASA sy betrokkenheid weens politieke onstabiliteit en binne 'n jaar het die WNNR die Satellietafstandswaarnemingsentrum (SRSC) op Hartebeesthoek opgerig. In 1980 is die Franse Nasionale Ruimte-agentskap (CNES) se opsporingstasie by Hammanskraal buite Pretoria na Hartebeesthoek hervestig en met die SRSC geïntegreer.


Die 2012-Rugbykampioenskap was die eerste jaarlikse rugbykompetisie tussen die nasionale spanne van Argentinië, Suid-Afrika, Australië en Nieu-Seeland gewees. Die reeks is vanaf 18 Augustus tot 6 Oktober 2012 gespeel. Die spanne was onderskeidelik die Pumas, Springbokke, Wallabies en die All Blacks.


Witkophoogte is 'n bergpas in die Oos-Kaap op 'n grondpad wat Jamestown op die N6-nasionale pad weswaarts verbind met Burgersdorp. Die pas behaal 'n hoogte van 1 828 m bo seevlak en 'n maksimumhelling van 1:16. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Moggel (Labeo umbratus) is 'n varswatervis wat voorkom in die Oranje-, Vaal-, Gourits-, Gamtoos-, Sondags-, Groot-Vis- en Boesmansrivier-stelsels. In Engels staan die vis ook bekend as die Moggel. Die vis het 'n ronde, vlesige kop met 'n klein mond waaraan twee pare baard vas is. Die vis is grys met 'n pienk en roomkleurige skakering en is wit aan die onderkant. Die vis word tot 500 mm lank en die Suid-Afrikaanse hengelrekord is 2.853 kg. Die vis leef in stilstaande of stadigvloeiende water en floreer in vlak water en plaasdamme. Hulle vreet onder andere detritus en broei in die somer. Die wyfies migreer stroomop na geskikte broeiplekke by grasbanke in riviere of in vlak, rotsagtige dele van die rivier. Hier lê sy 250,000 eiers wat sowat veertig uur later uitbroei. Die larwes swem herhaaldelik na die oppervlak en word deur die stroom na dieper water gedra. Die jong vissies groei vinning en is na een jaar reeds 100 mm lank. Na 2 - 3 jaar bereik die mannetjies volwassenheid en is sowat 150 mm lank; die wyfies bereik volwassenheid wanneer hulle sowat 250 mm lank is.


Gliese 876 is ’n rooi dwergster sowat 15 ligjare van die Aarde af in die sterrebeeld Waterdraer. Dit is die vierde naaste ster aan die Son wat ’n bevestigde planeetstelsel is en die naaste ster wat meer as een planeet het – daar is altesaam vier. Twee planete is in die ster se bewoonbare sone geleë, maar hulle is moontlik gasreuse soortgelyk aan Jupiter. Gliese 876 is redelik na aan die sonnestelsel – sowat 15,3 ligjare. Dit is egter so flou dat dit net deur ’n teleskoop gesien kan word. As ’n rooi dwerg is dit baie ligter as ons Son; dit het na raming sowat 32% van die Son se massa. Sy radius is ook kleiner en hy is koeler. Al hierdie faktore maak dat die ster slegs 1,24% so helder as die Son is, waarvan die grootste deel infrarooistrale is. Dit is moeilik om die ouderdom en metaalinhoud van koel sterre te meet, maar na raming is Gliese 876 sowat 6,5 tot 9,9 miljard jaar oud, na gelang van die teoretiese model wat gebruik word, en het dit sowat 75% van die son se hoeveelheid yster.


Clarias, is 'n visgenus wat hoort tot die familie Clariidae. Die genus word maklik herken aan die kop van been, lang sagte dorsale en anale vinne, groot mond met vier pare baarde en die kamer bo die kieue met die asemhaalorgaan daarin. Daar is 32 spesies van die genus in Afrika waarvan ses in Suider-Afrika voorkom. Die volgende spesies kom in Suider-Afrika voor: Clarias cavernicola - Spelonkbaber Clarias gariepinus - Skerptandbaber Clarias liocephalus - Sagkopbaber Clarias ngamensis - Stomptandbaber Clarias stappersii - Gevlekte baber Clarias theodorae - Slangbaber Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 Hierdie artikel is ’n saadjie. Voel vry om Wikipedia te help deur dit uit te brei.


Mandalay (Birmaans: မန္တလေးမြို့) het vanaf 23 Mei 1859 tot 29 November 1885 as laaste koninklike hoofstad van Mianmar (Birma) gedien en is met 'n bevolking van 1 034 000 inwoners in 2010 die tweede grootste stad van die land ná Yangon. Die stad lê in die noordelike sentrum van Mianmar noord van die nuwe hoofstad Naypyidaw in die Mandalay-divisie. Deur Mandalay vloei die Irrawaddy-rivier. Hierdie artikel is ’n saadjie. Voel vry om Wikipedia te help deur dit uit te brei.


Ganzhou (Chinees: 赣州) is 'n stad in die Chinese provinsie Jiangxi met 'n bevolking van 8 969 900 in 2010. Die stad is in die suidooste van China, noordoos van die kus van die Suid-Chinese See geleë. Ganzhou grens in die noorde aan Ji'an en Futsjou. Die stad is in 236 v.C. onder keiser Gao gestig. In die laat 18de eeu het Ganzhou as een van die suidelike handelshawens met die buiteland gedien. Tussen 1929 en 1934 het die stad deel van die Jiangxi–Foekien Sowjet uitgemaak, een van die sentrums van die Kommunistiese Party van China en is tydens die Chinese Burgeroorlog herhaaldelik deur die Kuomintang omsingel. Hierdie artikel is ’n saadjie. Voel vry om Wikipedia te help deur dit uit te brei.


'n Metrieke ton is 'n massa van 1000 kilogram (103 kg). Die ton is nie 'n standaard SI-eenheid nie, die korrekte (maar weinig gebruikte) benaming is megagram. Vir swaar plofstowwe, soos kernwapens, word die ontploffingskrag in kiloton uitgedruk. In die geval verwys een kiloton na die krag van 1000 ton (1 miljoen kilogram) TNT. In Suid-Afrika is die lang ton ("long ton") van Groot-Brittanje geërf in 1835. Hierdie ton (ongeveer 1016,047 kg) bevat 2240 Britse avoirdupois ponde. Hierdie syfer is bereken van 14 ponde wat gelyk is aan een steen, 4 stene wat gelyk is aan een sentenaar (112 ponde) en 20 sentenare wat gelyk is aan een ton. In Anglo-Saksiese lande word 'n ander massa onder een ton verstaan. Hulle onderskei tussen die kort ton ("short ton") wat 2000 Engelse ponde (presies 907,18474 kg) is, en die lang ton ("long ton"), wat 2240 Engelse ponde (presies 1016,0469088 kilogram) aandui.


Die nuwewêreldse aasvoëls en kondors (Cathartidae) word in warm en gematigde streke van die Amerikas aangetref en, anders as die skynverwante Accipitridae, behoort hulle tot die familie Cathartidae, wat beskou word as afstammelinge van die ooievaars. Onlangse DNS-bewyse dui egter wel op 'n insluiting by die Accipitriformes, saam met ander roofvoëls. Dié siening sou hulle egter steeds plaas buite 'n direkte verwantskap met ander aasvoëls. Verskeie van hierdie spesies het 'n goeie reuksin, 'n ongewone eienskap onder die roofvoëls. Hulle is in staat om die doodsreuk van karkasse uit hoë hoogtes te ruik. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Hierdie artikel is ’n saadjie. Voel vry om Wikipedia te help deur dit uit te brei.


Die Langkuifloerie (Tauraco schalowi) is 'n standvoël wat voorkom langs die Zambezirivier wes van die Victoria-waterval in Zimbabwe tot in Oos-Caprivi. Die loerie is groen en lyk baie soos die Mosambiekloerie maar het 'n langer kuif en 'n donkerblou of pers stert. Die rugkant is effens ligter. Wikispecies het meer inligting oor: Tauraco schalowi Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Tauraco schalowi". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Kariba-kurper (Oreochromis mortimeri) is 'n varswatervis wat in die middelste gedeelte van die Zambezirivier en die Luangwarivier, 'n sytak van die Zambezirivier, voorkom. In Engels staan die vis bekend as die Kariba tilapia. Die vis is helder olyfblou of bronskleurig en die keelgedeelte is dofgroen of swart. Mannetjies ontwikkel 'n konkawe kopprofiel. Die vis word tot 43 cm lank en weeg dan 4 kg. Die Zimbabwe-hengelrekord is 3.43 kg. Die vis lyk baie soos die bloukurper. Die vis leef in beskermende en stil water van groot riviere. Hulle vreet alge, diatome, detritus, insekte en soöplankton. Hulle broei feitlik die hele jaar; elke wyfie lewer verskeie kleintjies op 'n slag. Die mannetjie maak 'n pieringvormige nes. Alfabetiese lys van visse Kurper Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Oreochromis-mortimeri.html A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 BioLib


'n Sitbank, ook 'n rusbank genoem, is 'n meubelstuk waarop een of meer mense kan sit. Daar word gewoonlik kortweg van 'n bank gepraat. Banke is langwerpig en het soms armleunings en 'n rugleuning om ekstra ondersteuning te bied. Banke sonder 'n rugleuning kan van twee kante gebruik word. In alle gevalle bied die bank sitplek vir meer as een persoon op 'n slag. Banke word binnenshuis in sitkamers as deel van 'n bankstel aangetref, maar word ook in ander kamers gebruik. Buitekant word banke algemeen in tuine en publieke areas geplaas. Mense kan ook op 'n bank lê, hoewel dit gewoonlik nie die hoofdoel van die bank is nie. In sommige openbare ruimtes, soos lughawens, word stoele eerder as banke aangebring om te voorkom dat mense daarop lê en sodoende te veel spasie opneem. Banke in huise en ander geboue word gewoonlik opgestop en met leer of sagte materiaal oorgetrek. Banke wat aan die elemente blootgestel is, is gewoonlik hard en van sterker materiale soos metaal, hout of klip vervaardig. Mae West-lippesofa Malvalekkersofa Wikimedia Commons het meer media in die kategorie Sitbank.


Hubli-Dharwad of Hubballi-Dharwad (Kannada: ಹುಬ್ಬಳ್ಳಿ-ಧಾರವಾಡ, Hubbaḷḷi-Dhāravāḍa, [ˈhubːʌɭːi ˈd̪ʱaːrʌʋaːɖʌ]) is die tweede grootste stad in die Wes-Indiese deelstaat Karnataka ná Bangalore, met 'n bevolking van 1 349 563 in 2011. Hubli-Dharwad bestaan uit die twee susterstede Hubli en Dharwad en is in 1962 gestig.    Hierdie Indië-verwante artikel is 'n saadjie. U kan wikipedia help deur dit uit te brei.


Die passasier- en vragskip SS South African Seafarer van 8101 ton het in die vroeë oggendure van 1 Julie 1966 in Tafelbaai sonder enige lewensverlies vergaan. Die SA Seafarer is in 1950 deur die Greenock Dockyard Co. gebou. Aanvanklik was die skip bekend onder die naam Clan Shaw, maar dit is later na Steenbok verander. In 1960 is die skip verkoop aan die Springbok Shipping Co. Ltd., in 1966 herdoop tot die SA Seafarer met Kaapstad as tuishawe en bestuur deur die Safmarine-redery. In Junie 1966 vertrek die skip uit Glasgow na Beira in Mosambiek. Aan boord was 'n bemanning van 63, 12 passasiers en 'n vrag van 7 800 ton bestaande uit 'n besending gevaarlike chemiese middels, duisende bottels whiskey en 70 ton tydskrifte. Toe die skip op 30 Junie Tafelbaai nader, het die noordweste wind teen 30 knope gewaai, die see was dus besonder rof en die lug was swaar bewolk. Om probleme met die gevaarlike vrag te voorkom, besluit die hawekaptein, kapt. Matson, dat die skip buite die hawe moes wag tot dagbreek. Weens misverstande en 'n reeks kleiner foute besluit die 32-jarige kapt.


Eiergooi is 'n speletjie wat tydens boeresport gespeel word. 'n Span bestaan uit twee lede wat teenoor mekaar posisie inneem en 'n eier vir mekaar deur die lug gooi. Na elke gooi word een tree terug getree sodat die afstand tussen hulle vergroot. As 'n span se eier val en breek is die span uit. Die span wat se eier die langste hou, is die wenner. Rou hoendereiers moet verkieslik gebruik word. Om die ander spanne te uitoorlê kan 'n gekookte eier ingesmokkel word, wat nie sommer sal breek as dit val nie. Die span met die gekookte eier behoort dan te wen, maar die opponente sal weldra onraad vermoed as 'n eier meters deur die lug trek en nie breek as dit val nie. Die spel bevorder spanwerk en koördinasie. Lys van kinderspeletjies Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van Uruguay (Spaans: Pabellón Nacional) is op 11 Julie 1830 amptelik in gebruik geneem. Die vlag vertoon nege horisontale bane in wit en blou afwisselend met ’n goue Meison in die skildhoek. Die nasionale vlag van Uruguay is een van die drie amptelike vlae van Uruguay, die ander twee is die vlag van José Gervasio Artigas en die vlag van die Treinta y Tres. Dit bestaan uit ’n veld van nege gelyke horisontale bane, afwisselend in wit en blou. Die skildhoek is wit, met die gesentreerde Meison, waarvan 16 strale strek, afwisselend driehoekig en golwend. Die vlag is op 16 Desember 1828 amptelik goedgekeur en het tot op 11 Julie 1830 19 bane getoon, toe ’n nuwe wet die aantal bane tot nege verminder. Die vlag is deur Joaquín Suárez ontwerp. Die Uruguaanse vlag het sy kleure ontleen aan die vlag van Argentinië terwyl die ontwerp ontleen is aan die vlag van die Verenigde State. Tot 12 Julie 1830 het die vlag sewentien bane gehad maar sedertdien is daar slegs nege. Die nege bane stel die toendertydse indeling van Uruguay in nege departemente voor; daar is vandag negentien departemente.


Mir iskoesstwa (Russies: «Мир иску́сства», Wêreld van kuns) was 'n Russiese tydskrif wat in die eerste dekade van die 20ste eeu 'n hele kunsbeweging geïnspireer en beliggaam het. Dit het sy invloed op Russiese kunstenaars laat geld wat in dié tydperk 'n belangrike bydrae gelewer het by die omwenteling van Europese kuns. Min Wes-Europeërs het uitgawes van die tydskrif in hande gekry. Vanaf 1909 was verskeie miriskoesniki (lede van die beweging) betrokke by opvoerings van Sergei Diaghilef se Parys-gebaseerde balletgeselskap Ballets Russes. Mir iskusstva - Serge Diaghilev’s Art Journal. In: NLA News, Julie 2005, jaargang XV, nommer 10 (webargief) musings on art: Mir Iskusstva Art History Archive: Mir iskusstva - World of Art Humanities Research Institute, University of Sheffield: Russian Visual Arts: Mir iskusstva


Die Slag van die Rio de la Plata het op 13 Desember 1939 plaasgevind naby Montevideo in die Suidwes-Atlantiese Oseaan. Nadat die Admiral Graf Spee, onder beheer van kaptein Langsdorff, verwoesting gesaai het onder die Geallieerdes se handelsvloot in die suidelike Atlantiese Oseaan het Langsdorff slagoffers gaan soek op die handelsroete van Suid-Amerika. Op die oggend van 13 Desember 1939 word Graf Spee deur die skepe HMS Ajax, HMS Exceter en HMS Achilles van die Britse Vloot onder leiding van Kommandoor Henry Harwood gewaar. 'n Geveg begin en na 35 minute word die Exceter deur die Admiral Graf Spee se 11-duim kanonne buite aksie gestel. Die Exceter se 8-duim kanonne het ook skade aan die Graf Spee aangerig en Langsdorff gaan soek skuiling in die neutrale hawe van Montevideo met die Ajax en Achilles op sy hakke. Die neutrale regering van Uruguay verleen egter net 72 uur aan Langsdorff vir herstelwerk. Intussen het die Britte via diplomatieke kanale Langsdorff onder die indruk gebring dat daar 'n groot Britse taakmag opgedaag het en net buite die hawe vir hom wag. Ná drie dae vaar die Graf Spee uit die hawe en word deur die bemanning gekelder in die riviermonding.


'n Nomade is iemand wat 'n swerwende bestaan voer. Sulke mense het nie 'n vaste woon- of verblyfplek nie en trek deurgaans van plek tot plek. Die term is aanvanklik vir mense of bevolkingsgroepe gebruik wat saam met hul vee rondtrek. Die woord "nomade" is van die Oudgriekse woord νομάδες, nomades afgelei, wat "herdersvolk" of "die wat die kudde laat wei" beteken. In 'n breër sin kan dit op die volgende leefwyses toegepas word: pastorale nomade in die oorspronklike sin van die woord, wat met hul vee tussen weigebiede reis. jagter-versamelaars wat tussen jaggebiede reis. nomade wat tussen die verblyfplekke van hul klante reis, soos sommige trekarbeiders. wetenskaplikes wat in ander lande werk moet gaan soek. Mense voer gewoonlik 'n nomadiese bestaan omdat hulle nie op 'n vaste plek kan oorleef nie. Die Boesmans was oorspronklik jagter-versamelaars wat soos die seisoene verander het agter die wild aangetrek het en van die veld af geleef het. Die Khoikhoi, daarteenoor, was nomadiese veeboere wat agter goeie weiding aangetrek het. Handelaars en vakmanne voer ook soms 'n nomadiese bestaan.


'n Passasiersvliegtuig is gewoonlik 'n groot vliegtuig, wat gebruik word vir die vervoer van passasiers, hul bagasie, en in 'n mindere mate, vrag. Sulke vliegtuie word dikwels deur internasionale lugrederye bedryf, wat op die besige roetes groot kompetisie onder mekaar ervaar. Hoewel die definisie van 'n passasiersvliegtuig kan wissel van land tot land, word so 'n vliegtuig gewoonlik gedefinieer as 'n vliegtuig wat bedoel is vir die vervoer van verskeie passasiers in kommersiële diens. Die grootste vliegtuie is wyerompstralers. Hierdie vliegtuie het meestal twee afsonderlike gange, wat van die voorkant na die agterkant van die passasierkajuit loop. Hierdie vliegtuie word gewoonlik gebruik vir langafstandvlugte tussen lugrederyspille en groot stede, selfs interkontinentaal, met baie passasiers. 'n Kleiner, meer algemeen klas van vliegtuig is die smalromp of enkelgangvliegtuig. Hierdie kleiner vliegtuie word oor die algemeen gebruik vir mediumafstandvlugte en huisves effens minder passasiers as hul wyeromp-eweknieë. Streekslugdienste bied tipies sitplek vir minder as 100 passasiers en tuie kan aangedryf word deur turbowaaiers of turboprops. Hierdie vliegtuie is die nie-hoofstroom eweknieë van die groter vliegtuie wat deur die groot rederye gebruik word om die passasiersvolume na die groot rederyspille te voed.


Die onewehoewiges (Perissodactyla) is 'n orde van diere in die klas van soogdiere (Mammalia). Hulle het hul naam te danke aan hul onewe aantal tone. 'n Perd het byvoorbeeld slegs een toon, terwyl 'n renoster drie tone per poot het. Die tapir het vier tone aan die voorpote, maar net drie aan die agterpote. Die middelste toon is tot 'n hoef ontwikkel. Die tone aan die sykante is rudimentêr aanwesig (dus, onderontwikkeld). Hierdie diere is almal middelgroot planteters. Hulle het relatief eenvoudige mae en verteer platmateriaal 'n in die dermstelsel, eerder as een of meer maagkamers. In teenstelling tot ewehoewiges, kry die onewehoewiges nie bek-en-klouseer nie. Die onewehoewiges bestaan uit drie lewende en 'n aantal uitgestorwe families: Orde Perissodactyla Familie Rhinocerotidae (renosters) Familie Tapiridae (tapirs) Familie Equidae (perdagtiges) Familie Lambdotheriidae † Familie Anthracobunidae † Familie Brontotheriidae † Familie Palaeotheriidae † Familie Isectolophidae † Familie Pachynolophidae † Familie Chalicotheriidae † Familie Lophiodontidae † Familie Lophialetidae † Familie Helaletidae † Familie Deperetellidae † Familie Hyrachyidae † Familie Hyracodontidae † Familie Rhodopagidae † Familie Amynodontidae † Hooker en Dashzeveg gee 'n (gedeeltelike) kladogram: Hooker, 2005, p. 206.


Middeloorontsteking (in leketaal gewoonlik net oorontsteking genoem) of otitis media is 'n ontsteking van die middeloor. Dit is 'n algemene verskynsel wat veral by kinders gevind word. Afhangend van die tipe, kan middeloorontsteking verskillende simptome hê, soos oorpyn of vloeistof wat uit die oor loop (minder gereeld), maar dit kan ook sonder simptome wees. Die helfte van al die gevalle van oorpyn verdwyn sonder behandeling na drie dae en 90% verdwyn binne sewe tot agt dae. Daarom is die hoofbehandeling vir oorontsteking pynstillers en anti-inflammatoriese middels. Antibiotika soos penisillien VK help net in sommige gevalle en kan ernstige newe-effekte hê. Thompson, M; Vodicka, TA; Blair, PS; Buckley, DI; Heneghan, C; Hay, AD; TARGET Programme, Team (11 Desember 2013). "Duration of symptoms of respiratory tract infections in children: systematic review". BMJ (Clinical research ed.). 347: f7027. doi:10.1136/bmj.f7027. PMC 3898587. PMID 24335668. Venekamp, Roderick P (31 Januarie 2013). "Antibiotics for acute otitis media in children (Systematic Review)". Cochrane Database of Systematic Reviews (1).


Klas 9E is 'n tipe elektriese lokomotief wat deur die Suid-Afrikaanse Spoorweë gebruik word. Dit is 'n Co-Co (Co-Co: twee driewieldraaistelle met traksiemotors op elke as) ontwerp. Die lokomotief benodig 50 kV wisselstroom toevoer. Hierdie lokomotiewe is ontwerp om op die Sishen-Saldanha Spoorlyn diens te doen. Een-en-dertig lokomotiewe is gebou deur Union Carriage & Wagon in Nigel na die ontwerp van GEC Traction of Manchester. Daar is net een kajuit in die lokomotief wat met 'n lugversorger toegerus is. Die agterkant van die lokomotief is laer om die enkele pantograaf, 'n spanningsverdeler, 'n vakuumstroombreker en die kontakpunte van die hooftransformator te huisves. Daar is 'n kompartement tussen die twee draaistelle wat die lugtenks en batterye huisves. Hier is ook voorsiening gemaak om 'n klein motorfiets te stoor sodat die bemanning die 2,3 km-lange trein vinnig kan inspekteer. Die aanhoudende kraglewering van al die motors is 3 840 kW. Die lokomotief beskik oor vyf remtoestelle: lugremme vir die lokomotief, lugremme vir die trein, vakuumremme vir die trein, 'n handrem en dinamiese elektriese reostaatremme wat 4 200 kW weerstand kan bied.


Piëmont (Italiaans: Piemonte [pjeˈmonte]; Piëmontees en Oksitaans Piemont; Frans: Piémont) is volgens sy oppervlakte van 25 402 km2 die tweede grootste van Italië se twintig administratiewe geweste (ná Sisilië) met 'n bevolking van 4,4 miljoen. Die hoofstad en grootste nedersetting is Turyn. Die gewes, wat in die noordweste van Italië geleë is, word administratief verdeel in die provinsies Alessandria, Asti, Biella, Cuneo, Novara, Torino (Turyn, as città metropolitana of metropolitane stad met provinsiale status), Verbano-Cusio-Ossola en Vercelli. Die gewes se naam verwys na sy geografiese ligging aan die voet van die Alpereeks. Dit het sy oorsprong in die Middeleeuse Latynse naam Pedemontium of Pedemontis, 'n afleiding van ad pedem montium ("aan die voet van die berge"). In die suide, weste en noorde van Piëmont vorm die Liguriese Appenyne saam met die See-, Cottiese, Grajiese en Penniniese Alpe 'n magtige boog wat die gewes, behalwe vir die gebiede oos van die Poriviervallei, omsluit.


Prades is ’n dorp in die Franse département Pyrénées-Orientales in die gewes Languedoc-Roussillon met ’n oppervlakte van 10,87 vierkante kilometer en 5835 inwoners (2013). Die inwoners word in Frans Pradéens genoem. Kitzingen, Duitsland (1984) Lousã, Portugal (1991) Ripoll, Spanje (1969) Die amptelike webwerf van Prades Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Brandfort is die moedergemeente van die Nederduitse Gereformeerde Kerk op die Vrystaatse dorp Brandfort. Die gemeente is in 1875 gestig as die 20ste gemeente in die Vrystaatse NG Kerk. Jacobus van Zyl van Prins Albert in die Karoo het by die Voortrekkers aangesluit en ná die moord op Piet Retief in 1838 het hy en ander Trekkers weer oor die Drakensberge getrek. Hy het gekom tot op die plaas wat later Keerom genoem is. Reeds voor 1866 het hy probeer om op sy plaas 'n dorp aangelê te kry; aanvanklik het hy nie geslaag nie, maar op 30 Oktober 1866 is die eerste 47 erwe op Brandfort verkoop. In 1874 is Brandfort eers tot dorp verklaar. Die gemeente Brandfort is in 1875 gestig. In die notule van 5 Junie 1875 van die NG gemeente Bloemfontein staan geskryf: "De eerw. Voorz. deelt mede dat de Ringscommissie op 17 Junie aanstaande te Brandfort zal vergaderen om de grenslijnen dezer nieuwe Parochie te bepalen, en wenscht, dat daarby deze gemeente zal worden vertegenwoordigd." Die stigtingsdatum van die gemeente is dan 17 Junie 1875. Op 17 Junie 1950 kon die gemeente toe ook sy 75-jarige bestaan feestelik herdenk.


Die Natalse Regeringspoorweë (Engels: Natal Government Railways (NGR)) was van 1877 tot 1910 die spoorwegoperateur in staatsbesit in die voormalige Natalkolonie. Die kern van die NGR is die spoorlyn vanaf Durban tot Volksrust. Hierdie lyn het Charlestown (4 km van die ZAR grens) in 1891 bereik en die skakel na die Witwatersrand is in 1895 voltooi. Ander belangrike lyne is die Oranje-Vrystaat skakel wat Harrismith in 1892 bereik het, die Noordkuslyn en die Suidkuslyn. Die NGR het 'n belangrike rol in die ekonomiese ontwikkeling van die Natalkolonie gespeel. In besonder, het die NGR in staat gestel die uitbuiting van die Noord-Natal se steenkoolvelde. Voor die ontdekking van goud in die Witwatersrand, is die NGR gesubsidieer deur die Natalse regering, maar nadat die Witwatersrand skakel voltooi is, het die NGR 'n wins gemaak. Met die totstandkoming van die Unie van Suid-Afrika in 1910 het die NGR op 1 Januarie 1912 saamgesmelt met die Kaapse Regeringspoorweë en die Sentraal-Suid-Afrikaanse Spoorweë om die Suid-Afrikaanse Spoorweë (SAS) te vorm.


Die Gereformeerde kerk Middelburg, Kaap is die oudste gemeente van die Gereformeerde Kerke in Suid-Afrika op die Oos-Kaapse dorp Middelburg en die tweede oudste gemeente, naas Burgersdorp, van dié Kerkverband in die voormalige Kaapprovinsie. Op 21 Januarie 1860 is die Gereformeerde kerk Burgersdorp deur ds. Dirk Postma gestig. Die beswaarde lidmate van Middelburg het van sy besoek verneem en 'n deputasie is na die plaas Roosterhoek gestuur met die versoek aan Postma om ook hier aan hulle 'n besoek te bring. So het dit gebeur dat ds. Postma gedurende Februarie 1860 'n groot byeenkoms van vriende en vyande op die plaas Grootfontein, waarvan C.J.H. Vorster en H.T.J. van der Walt die eienaars was, toegespreek het. Volgens getuienis van tydgenote, soos opgeteken in De Vijftigjarige Feestviering te Middelburg, K.P., wou 'n groot aantal lidmate toe al hê dat ds. Postma hulle sou herstig as 'n Gereformeerde kerk, maar omdat hy gevrees het vir 'n oorhaastige besluit wat hulle later kon berou, was sy raad aan hulle om so 'n stap nie op daardie tydstip te doen nie, maar "weest voorzichtig en nuchter!"


Die Nissan Pulsar is 'n kompakte motorvoertuig wat deur die Japannese motorvervaardiger Nissan vervaardig is vanaf 1978 tot 2000, toe dit in die Japannese mark vervang is deur die Nissan Bluebird Sylphy. Die naam "Pulsar" is tussen 2000 en 2005, en weer sedert 2012 in Australië en sekere Asiatiese lande gebruik op hernoemde weergawes van die Sylphy en die soortgelyke Tiida model. Die oorspronklike Pulsar is 'n luikrug wat uitsluitlik by die handelaarnetwerk van Nissan Japan genaamd "Nissan Cherry Store" as 'n groter vyfdeurluikrug alternatief vir die Nissan Cherry verkoop is. Hoewel Pulsarmodelle voorwielaangedrewe was sedert aanvang, het Nissan ook vierwielaandrywing as 'n opsie op geselekteerde internasionale modelle gebied. Die Pulsar is oorspronklik in Japan bemark as die intermediêre model aangebied by Nissan-handelaars Nissan Cherry Store tussen die Nissan Violet en die Cherry, terwyl die verskillende weergawes van die Pulsar by ander Japannese netwerke verkoop is as die basismodel, saam met ander groter Nissanprodukte. Verskeie Pulsar-gebaseerde modelle is uitgevoer soos internasionale marktoestande dit bepaal het, soms "Sunny", "Cherry" of "Sentra" gedoop, terwyl die internasionaal gemerkte produk eintlik 'n Pulsar was en nie 'n Japannese mark Sunny of Cherry nie.


Columbus is 'n dorpie in die deelstaat Nieu-Meksiko langs die grens met Meksiko Palomas, Chihuahua. Die dorp is in 1891 gestig en het bekend geword toe die Meksikaanse generaal Pancho Villa 1500 Meksikane in 'n aanval lei oor die VSA-grens op 9 Maart 1916 wat aanleiding gegee het tot 'n strafekspedisie deur die Amerikaanse Weermag. Hierdie artikel is ’n saadjie. Voel vry om Wikipedia te help deur dit uit te brei.


Die Ford Capri is 'n "fastback"-koepee wat deur Ford van Europa gebou is gedurende 1969–1986. Dit is ontwerp deur Philip T. Clark, bekend as een van die hoofontwerpers van die Ford Mustang. Die Capri was 'n suksesvolle motor vir Ford gewees, wat met behulp van die meganiese komponente van die Ford Cortina bedoel was as die Europese ekwivalent van die Ford Mustang. Daar is byna 1.9 miljoen eenhede oor sy leeftyd verkoop. 'n Verskeidenheid van enjins is in die Capri gebruik, veral die Essex en Keulen V6'e aan die bokant van die reeks, terwyl die Kent inlynviersilinder- en Taunus V4-enjins gebruik is in laerspesifikasiemodelle. Hoewel die Capri nie amptelik deur enige Ford model vervang is nie, is die tweede geslag Probe effektief sy plaasvervanger ná laasgenoemde motor se bekendstelling in die Europese mark in 1992. Springbok Supercars – Aussie Style, Australian Muscle Car, Issue 10, Nov/Dec 2003, pages 16 to 19 http://www.ford-capri.ch/technics/technical-data-I/perana-69-73-e.html "Autotest Ford Capri 1600 GT". Autocar. 130 (3809): 10–15. 13 Februarie 1969.


Joya de Cerén (Spaans vir "Juweel van Cerén") is 'n antieke argeologiese Majaterrein in die department La Libertad in El Salvador, sowat 35 km noordoos van die hedendaagse hoofstad San Salvador. Dit kenmerk 'n onder lae van vulkaniese as amper merkwaardig bewaarde Voor-Colombiaanse boeredorp. Daarna word dikwels verwys as "Pompeji van die Amerikas", in vergelyking met die bekende Antieke Romeinse ruïnes. Deur 'n klein boeregemeenskap bewoon so vroeg as 1200 v.C., is Cerén aan die suidoostelike kant van die kulturele Majagebied geleë. Dit is in 200 n.C. ontruim weens die uitbarsting van die vulkaan Ilopango, en is nie vroeër herbevolk as 400 n.C. nie. Dit was in die tyd van sy finale ontruiming 'n sytak van die nabygeleë San Andrés. Rondom die jaar 590 het 'n ander nabygeleë vulkaan, Loma Caldera, uitgebars en die dorp onder 14 lae se as begrawe. Die dorpenaars was blykbaar in staat om betyds te vlug – geen lyke is gevind nie – alhoewel hulle gereedskap, keramiek, meubels, en selfs half-geëet kos in hul haas om te ontsnap agter gelaat het.


Die Hotel zum Schwan ("Swaan-hotel") was 'n befaamde hotel in Frankfurt am Main wat tussen 1592 en 1919 bestaan het. Die laaste in 1792 nuut opgerigte hotelgebou is in 1944 tydens geallieerde lugaanvalle vernietig. Later het op die perseel 'n rolprentteater en 'n filiaal van die boekwinkelketting Hugendubel ontstaan. Die laasgenoemde bestaan steeds. Die Schwan was veral in die 19de eeu een van Europa se mees vooraanstaande luukse hotelle. Dit het historiese betekenis gekry met die Vredesooreenkoms van Frankfurt wat hier op 10 Mei 1871 onderteken is en waarmee die Frans-Duitse Oorlog beëindig is. Die meubilering van die sogenaamde "Vredeskamer", waar die vredesverdrag deur die Duitse rykskanselier Otto von Bismarck en die Franse minister van buitelandse sake, Jules Favre, onderteken is, het bewaar gebly en word tans in Frankfurt se Historiese Museum vertoon. Historisches Museum Frankfurt: Möbel Koördinate: 50°6′49″N 8°40′38″O / 50.11361°N 8.67722°O / 50.11361; 8.67722


Die Beringsee is ’n binnesee van die Stille Oseaan. Dit is ’n relatief vlak see. Die see word deur die Alaska-skiereiland geskei van die Golf van Alaska. Die oppervlakte is meer as 2 000 000 km². Dit word in die ooste en noordooste deur Alaska begrens, in die weste deur Rusland se Verre Ooste en die Kamtsjatka-skiereiland, in die suide deur die Alaska-skiereiland en die Aleoete-eilande en in die verre noorde deur die Beringstraat, wat die Beringsee en die Arktiese Oseaan se Tsjoekotkasee verbind. Die see is genoem na Vitus Bering, ’n Deense navigator in Russiese diens wat in 1728 die eerste Europeër was wat dit stelselmatig verken het. Die Beringsee-ekostelsel sluit bronne van Amerika en Rusland in, sowel as van internasionale waters. Die interaksie tussen strome, see-ys en weer maak dit ’n lewendige en produktiewe ekostelsel. Die meeste wetenskaplikes glo die seevlak was so laag tydens die laaste glasiale tyd dat mense en diere per voet van Asië na Noord-Amerika kon migreer oor wat nou bekend is as die Beringstraat. Daar word algemeen na verwys as die Beringlandbrug, en sommige glo dit is die manier waarop die eerste mense die Amerikas binnegegaan het.


Vitus Jonassen Bering (5 Augustus 1681 – 19 Desember 1741), ook bekend as Iwan Iwanowitsj Bering, was ’n Deense ontdekkingsreisiger en ’n offisier in die Russiese vloot. Hy is bekend vir sy twee ekspedisies na die noordooskus van Asië en van daar na die weskus van Noord-Amerika. Die Beringstraat, Beringsee, Beringeiland, Beringgletser en Beringlandbrug is ná sy dood na hom genoem. In 1704 het Bering by die vinnig uitbreidende vloot van Pieter die Grote aangesluit. Nadat hy eers afgetree het, het hy in 1724 weer aangesluit. Pieter het hom toe gekies om die ekspedisie na Kamtsjatka te lei – noord van Russiese buiteposte op die Kamtsjatka-skiereiland af – om nuwe gebiede te karteer en uit te vind of Asië en Amerika ’n landsgrens deel. Bering het in Februarie 1725 uit Sint Petersburg vertrek met 34 man. Hulle het nog mense bygekry op pad na Ochotsk, maar het baie probleme ondervind, onder meer ’n gebrek aan kos, voordat hulle in Ochotsk aangekom het. Van daar het hulle na die Kamtsjatka-skiereiland gevaar en daar nuwe skepe gekry om noord te vaar.


Dithakong is 'n nedersetting tussen Vryburg en Kuruman in die Noord-Kaap, Suid-Afrika. In 1823 het die Slag van Dithakong hier plaasgevind, as deel van die Mfecane. Volgens die 2011-sensus het dit 'n bevolking van 1 691, van wie 99.4% hulself as Swart Afrikane beskryf en 96% Tswana as huistaal praat. 'n Huisie in Dithakong Dithakong se dorpsentrum 'n Stroompie in Dithakong The town of Leetakoo, skildery deur Samuel Daniell, 1801 Lys van dorpe in Suid-Afrika "Hoofplek Dithakong". Sensus 2011. Wikimedia Commons het meer media in die kategorie Dithakong.


Alfred Lyttelton (7 Februarie 1857 - 5 Julie 1913) was 'n Britse staatsman en minister van kolonies wat in Engeland gebore is. In 1903 word hy Minister van Kolonies. Hy was verantwoordelik vir die invoer van Chinese arbeiders na die Witwatersrand, desondanks groot protes. Hy het die eerste konsepvoorstel vir die Transvaalse grondwet onder die Kroonkoloniebewind in 1905 ingedien. Hy is in 1913 oorlede. Die voorstad Lyttelton in Pretoria is na hom genoem. Eric Rosenthal: Ensiklopedie van Suidelike Afrika, 1967.


Skildkliervergroting (ook struma, of kropsiekte) (Eng. Goitre) is 'n simptoom waarby die skildklier vergroot is ten opsigte van die normale toestand. 'n Skildkliervergroting kan voorkom sowel by hipertiroïdie as by hipotiroïdie, en self ook by normale skildklierfunksie. Die swelling kan onopvallend wees, of by 'n groter formaat kosmetiese probleme gee. In ekstreme gevalle kom sluk- en asemhalingsprobleme voor. Diagnose word in die eerste geval gedoen via palpitasie om seker te maak dat die skildklier die oorsaak is en nie die limfkliere nie. Vir diepgaande ondersoek word sonar en rekenaartomografie (CT-skandering) gebruik. 'n Skildkliervergroting word gewoonlik veroorsaak deur: diffuse vergroting van die skildklier, vorming van een of meer siste in die skildklierweefsel, goed- of kwaadaardige tumors, 'n gebrek aan jodium in die dieet. Weens die toevoeging van jodium aan tafelsout en aan die sout wat gebruik word om brood te bak is die laaste oorsaak tans skaars in ontwikkelde lande. goitre. (2008). Encyclopædia Britannica. Deluxe Edition. Chicago: Encyclopædia Britannica. Wikimedia Commons het meer media in die kategorie Skildkliervergroting.


Boschfontein is 'n dorp in die Ehlanzeni-distriksmunisipaliteit in die Mpumalangaprovinsie van Suid-Afrika. Lys van dorpe in Suid-Afrika "Hoofplek Boschfontein". Sensus 2011.


'n Naaimasjien is 'n meganiese toestel waarmee tekstielstowwe, leer of sagte plastiek met behulp van garing aan mekaar gestik (geheg) word. Die masjiene is tydens die Industriële Revolusie ontwerp en het die klerebedryf se doeltreffendheid beduidend verbeter. Naaldwerk is tradisioneel met die hand gedoen. Die eerste naaimasjiene is in 1841 deur ’n Fransman, Barthélemy Thimonnier, gebou. Dit was nie 'n naaimasjien in die ware sin van die woord nie, maar eerder 'n meganisasie van die handmetode. Nywerheidsarbeiders was egter nie hiervoor te vinde nie en het dié masjiene later tydens ’n staking verwoes. ’n Amerikaner, Elias Howe, het op Thimonnier se idees voortgebou en in 1846 'n naaimasjien met ’n naaldmeganisme ontwerp. Sy ontwerp was uiters geslaag en word tot vandag toe gebruik. Nadat hy en sy vennoot, Singer, die patentreg daarop verkry het, het hulle met grootskaalse produksie begin. Howe se masjien kon ongeveer 300 steke per minuut maak en is vir huishoudelike en nywerheidsdoeleindes gebruik. Naaimasjiene was een van die eerste verbruikerstoestelle wat op groot skaal vervaardig is. In 1860, as voorbeeld, is meer as 100 000 naaimasjiene deur Singer verkoop.


Mbewuleni is 'n nedersetting in die voormalige Transkeistreek in die Oos-Kaap, Suid-Afrika. Lys van dorpe in Suid-Afrika "Hoofplek Mbewuleni". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die tsamma (Citrullus amarus) is 'n subtropiese plant inheems aan die droë streke van Suider-Afrika. Sy vrug word tradisioneel benut as 'n belangrike bron van voedsel en water. Dit is 'n familielid van die waatlemoen. Dit is in die familie komkommeragtiges wat bestaan uit verskillende pampoentjies, spanspekke en kalebas. Die vrugte het 'n harde, wit vleis, wat dit minder geneig maak om rou geëet te word. Dit word meer gereeld gepekel of gebruik om vrugte te produseer en word vir veevoer gebruik. Dit is veral nuttig vir vrugte preserveer, omdat dit 'n hoë pektien inhoud. Die botaniese naam vir die tsamma is Citrullus amarus (syn. C. caffer) en dit is lid van die pampoenfamilie, wetenskaplik bekend as Cucurbitaceae. Tsammas kom in verskeie variëteite voor en dit wissel van tekstuur en smaak. Daarom is daar 'n groot verskeidenheid volksname vir die tsamma, naamlik makataan, samma, woestynwaatlemoen, kafferwaatlemoen, wildewaatlemoen, karkoer, bitterboela en bitterwaatlemoen. Molekulêre navorsing het getoon dat die tsamma nie die voorvader is van die waatlemoen (Citrullus lanatus) wat teenswoordig wêreldwyd gekweek word.


Fanie Fourie's Lobola is 'n Suid-Afrikaanse romantiese komedie wat op 1 Maart 2013 vrygestel is. Die rolprent is gebaseer op die gelyknamige roman deur Nape à Motana. Die hoofrolspelers sowel as die produksiespan het van diverse kulture gekom. Die hooffokus van die rolprent is inter-kulturele verhoudings en die uitdagings wat daarmee gepaard gaan. Eduan van Jaarsveldt as Fanie Fourie Zethu Dlomo as Dinky Magubane Jerry Mofokeng as Dumisane Magubane Marga van Rooy as Louise Fourie Motlatsi Mafatshe as Mandla Chris Chameleon as Sarel Fourie Yule Masiteng as Petrus Mabuza Richard van der Westhuizen as Oom Kobus Connie Chiume as Zinzi Lillian Dube as Auntie Nomagugu Cherie van der Merwe as Mariaan Prinsloo Angelique Pretorius as Santjie Nina Marais as Tanya Amptelike webtuiste Fanie Fourie's Lobola op IMDb Hierdie artikel is ’n saadjie. Voel vry om Wikipedia te help deur dit uit te brei.


Vrieskraal of Thabana is 'n dorpie in Dr. J.S. Moroka Plaaslike Munisipaliteit, Nkangala-distriksmunisipaliteit in Mpumalanga, Suid-Afrika. Lys van dorpe in Suid-Afrika Subplek Vrieskraal. Sensus 2001. Besoek op 21 Oktober 2015. Op Pad in Suid-Afrika. B.P.J. Erasmus. 1995. ISBN 1-86842-026-4


Die NG gemeente Springs was die moedergemeente van die Nederduitse Gereformeerde Kerk op die Oos-Randse dorp Springs, maar dié 93-jarige gemeente is in 2013 ingelyf by die dogtergemeente Springs-Noord. So het Springs deel geword van 'n toenemende getal dorpe en stede in 'n min of meer reguit lyn tussen Randfontein en Springs wat hul NG moedergemeente verloor het. Teen 2015 het dié ingelyfde moedergemeentes die volgende ingesluit (van wes na oos): Randfontein, Krugersdorp, Alberton, Germiston, Boksburg, Benoni en Springs. Die enigste van die groot dorpe en stede aan die Rand wat nog 'n moedergemeente oorgehad het, was Johannesburg, Roodepoort, Brakpan en Kempton Park, maar hul voortbestaan was almal onseker met onderskeidelik die volgende getal belydende lidmate: 94, 244, 369 en 207. Springs kry sy naam van die regeringsplaas waarop die dorp aangelê is: De Springs, nr. 165. Dié naam staan in verband met die bodemgesteldheid, want die grond hier was moerassig en vol fonteine. Daar word beweer dat 'n Engelsman, landmeter Brookes, die plaas opgemeet en die naam Springs gegee het.


SN 1054 was 'n supernova (ontploffende ster) wat in die jaar 1054 waargeneem is. Die supernova het tot die vorming van die Krapnewel gelei. Die gebeurtenis is deur Sjinese sterrekundiges, en moontlik ook deur Inheemse Amerikaners, aangeteken. Dit is later as 'n tipe II-supernova geïdentifiseer. SN 1054 is vir die eerste keer op 4 Julie 1054 in die Bul-konstellasie waargeneem en was vir 2 jaar lank sigbaar. Die gebeurtenis is deur Sjinese sterrekundiges gedokumenteer, en verwysings daarna is later in 'n Japannese dokument, asook in 'n dokument uit die Arabiese wêreld, opgespoor. Verder is daar 'n aantal verwysings uit Europese bronne, waarvan die akkuraatheid bevraagteken word. 'n Piktogram wat by Peñasco Blanco in Nieu-Meksiko gevind is dui moontlik ook hierdie gebeurtenis aan. Die oorblyfsel van SN 1054, die puin wat tydens die ontploffing uitgeskiet is, staan as die Krapnewel bekend. Dit is naby die ster Zeta Tauri (ζ Tauri) geleë. Die kern van die ontploffende ster het 'n pulsar, genaamd die Krap-pulsar (of PSR B0531+21), gevorm.


Eerw. Stephanus Johannes Gerhardus Hofmeyr (Kaapstad, 3 Junie 1839 – Kranspoort, Soutpansberg, 26 Julie 1905) was ’n beroemde 19de-eeuse sendeling in die Nederduitse Gereformeerde Kerk, die eerste Afrikaanssprekende buitelandse sendeling en een van die mees toegewyde sendelinge van dié kerkverband. In sy werkie Baanbrekers onder die Suiderkruis, "biografiese sketse van enige voortreflike voorlopers op sendinggebied in Suid-Afrika", sluit prof. G.B.A. Gerdener net een Afrikaner in, naamlik Stephanus Hofmeyr. Hy noem die hoofstuk oor hom "'n Stuk brandhout uit die vuur geruk" en skryf: "Altyd as ons die merkwaardige loopbaan van Stephanus Hofmeyr in oëskou neem en sy treffende bekeringsgeskiedenis lees, dink ons onwillekeurig aan hierdie woorde van Sagaria. Maar dan sien ons hom ook later as die ligtende fakkel in die heidenwêreld, besig om die lig van die evangelie in Afrika te help versprei. In die donker dele van Noord-Transvaal het hy 40 jaar lank deur Gods genade die fakkel van die evangelie omhoog gehou en 'n fondament gelê waarop die Transvaalse Kerk, wat intussen die werk oorgeneem het, vandag (1940) met vrug kan voortbou."


Primrose Hill is 'n grasbedekte heuwel 78,1 meter (256 voet) bokant seevlak aan die noordekant van Regent's Park in Londen wat sy naam aan die omliggende buurt verleen het. Sy bopunt - een van ses beskermde uitsigpunte in die Britse hoofstad - bied 'n uitsig oor Sentraal-Londen asook Hampstead en Belsize Park in die noorde. Woonbuurte in die omgewing word onder die mees eksklusiewe en duurste adresse in die Britse hoofstad gereken waar baie bekende persoonlikhede eiendomme besit. Primrose Hill word omring deur welgestelde woongebiede soos St John's Wood in die weste, Swiss Cottage in die noordweste, Belsize Park in die noorde, Chalk Farm in die noordooste, Camden Town in die ooste en Regent's Park net suid van die heuwelpiek. Die gebied word deur twee moltreinstasies bedien - Chalk Farm in die noordooste en Swiss Cottage noordwes van Primrose Hill. Die Primrose Hill-brug verbind die buurt met die Londense Dieretuin en Regent's Park anderkant die Regent's Canal. The Royal Parks: Primrose Hill. Besoek op 12 Februarie 2019


Oshabeni is 'n dorpie in die Umkhanyakude-distriksmunisipaliteit van KwaZulu-Natal provinsie in Suid-Afrika. Lys van dorpe in Suid-Afrika "Hoofplek Oshabeni". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die silwerstreep-goudvissie (Pseudanthias cooperi) is 'n vis wat voorkom in die westelike Stille Oseaan, die Indiese Oseaan en die kus van Oos-Afrika suidwaarts tot by die suide van KwaZulu-Natal. In Engels staan die vis bekend as die Silver-streak goldie. Die vis word tot 10 cm lank. Die mannetjie het 'n rooi kop, stert en dorsale vin terwyl die lyf pienkerig en wit aan die penskant is. Die wyfie se lyf is rooibruin aan die bokant, die sye is bruinerig en wit aan die penskant. Die vis vreet soöplankton. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Pseudanthias-cooperi.html


Die 2010 Formule Een Australiese Grand Prix is op 28 Maart 2010 in Melbourne, Australië, gehou. Dit was die tweede wedren van die kampioenskapseisoen en is deur Jenson Button in sy McLaren-Mercedes gewen.


Beata Maria Szydło [ˈʃɨdwɔ] (gebore op 15 April 1963 in Oświęcim as Beata Maria Kusińska) is 'n Poolse politikus van die nasionaal-konserwatiewe party Prawo i Sprawiedliwość (PiS, "Reg en Geregtigheid") wat tussen 16 November 2015 en 8 Desember 2017 die amp van eerste minister van die Republiek Pole beklee het. Sy was reeds vanaf 2007 in die Vde, VIde, VIIde en huidige VIIIste parlementstermyn 'n afgevaardigde in die Poolse parlement, die Sejm. Van 1998 tot 2005 was sy burgemeester van Brzeszcze. Wikimedia Commons het meer media in die kategorie Beata Szydło.


Bastiaan Johannis (Bas) van der Vlies (* 29 Junie 1942 – † 7 November 2021) was 'n Nederlandse politikus van die Staatkundig Gereformeerde Party (SGP). Van der Vlies was 'n parlementslid van Junie 1981 tot Junie 2010. Hy was ook beide die partyleier en parlementêre leier van Mei 1986 tot Maart/Mei 2010. Van der Vlies het 'n graad in waterboukunde aan die Tegnische Universiteit Delft verwerf. Hy was 'n wiskunde-onderwyser voordat hy 'n politikus geword het. Die Orde van die Nederlandse Leeu is op 29 April 1994 aan hom toegeken en hy ontvang die Orde van Oranje-Nassau op 16 Junie 2010. (nl) www.parlement.com Wikimedia Commons het meer media in die kategorie Bas van der Vlies. Hierdie artikel is ’n saadjie. Voel vry om Wikipedia te help deur dit uit te brei.


Vuwani is 'n nedersetting in die Collins Chabane Plaaslike Munisipaliteit in die Vhembe-distriksmunisipaliteit van die Limpopoprovinsie van Suid-Afrika. Lys van dorpe in Suid-Afrika "Hoofplek Vuwani". Sensus 2011.


Die Uhuru-beweging (Uhuru is die Swahili-woord vir vryheid.) is 'n radikale internasionale sosialistiese beweging geskoei op die teorie van swart nasionalisme, wat historiese inligting versprei om die sosiale en ekonomiese toestande van Afrikane wêreldwyd te verduidelik. Uhuru word deur die Sosialistiese Afrikavolksparty (SAVP) gedryf onder die voorsitterskap van Omali Yeshitela, wat die beweging in 1972 gestig het. Die beweging se swart lede beskou hulself as Afrikane, hulle erken nie die identiteite wat in die koloniale tydperk en uit die tyd van slawerny aan hulle gegee is nie. Hulle is deel van die Afrikanasie se diaspora. Die SAVP het verskeie organisasies gestig, elkeen met 'n spesifieke doel. Die Uhuru-beweging se politieke ideologie is Afrika-internasionalisme, wat aanvoer dat kapitalisme gebore is as 'n parasiet vir die aanslag op Afrika en sy mense. Afrika-internasionalisme reken dat Kapitalisme inderdaad imperialisme is wat tot op sy hoogste vlak ontwikkel het, en nie andersom soos wat Wladimir Lenin dit ontleed het nie. Dié veronderstelling kom uit Marx se boek, Das Kapital, waar hy praat van "die toestand wat noodsaaklik is vir die ontstaan van kapitalisme",en wat hy beskryf as, "die primitiewe versameling van kapitaal vir kapitalisme se beginpunt."


Sjemá Jisra'él (of Sjma Jisra'él; שְׁמַע יִשְׂרָאֵל; "Hoor, Israel"), die Joodse geloofsbelydenis, is die eerste twee woorde (die aanhef) van 'n vers van die Tora, en is die naam van 'n gebed (wat soms bloot as sjema of sjma afgekort word) wat onmiddelik voor die Amidá (עמידה) in die Joodse oggend- en aandgebedsdienste geresiteer word. Die eerste vers bevat die monoteïstiese kern van die Jodedom: "Hoor, Israel: יהוה [is] ons God; יהוה [is] een" (שְׁמַע יִשְׂרָאֵל יְהוָה אֱלֹהֵינוּ יְהוָה אֶחָֽד׃), wat aangetref word in Dwarim/Deuteronomium 6,4, waarby die naam van God (יהוה) nie uitgespreek word nie, maar as Adonái (letterlik: "my Here") weergegee word. Die Afrikaanse Bybelvertalings gee die vers weer as "Hoor, Israel, die Here onse God is 'n enige Here" (1933/1953) en "Luister, Israel, die Here is ons God, Hy is die enigste Here" (1983).


Glenda May Jackson, CBE (gebore op 9 Mei 1936) is ’n Britse verhoog- en rolprentaktrise en ’n politikus. Jackson is reeds sedert die 1950's ’n aktrise en was van 1964 af vier jaar lank lid van die Royal Shakespeare Company. Sy het twee Oscars gewen – vir haar spel in die rolprente Women in Love (1970) en A Touch of Class (1973). Brian McFarlane, die hoofskrywer van The Encyclopedia of British Film, het haar vir haar rol in eersgenoemde prent groot lof toegeswaai. Ander bekroonde rolle sluit in Alex in Sunday Bloody Sunday (1971) en die titelrol in die BBC-televisiereeks Elizabeth R (ook 1971); sy het vir laasgenoemde ’n Emmy gewen. Van 1992 tot 2010 was Jackson LP vir Hampstead en Highgate en vroeg in Tony Blair se regering, van 1997 tot 1999, was sy ’n junior minister van vervoer. Sy het in 2011 aangekondig sy sal haar weens haar ouderdom nie in 2015 se algemene verkiesing beskikbaar stel nie. Die verkiesing het twee dae voor haar 79ste verjaarsdag plaasgevind.


Natuurfilosofie (Lat: philosophia naturalis) was die filosofiese studie van die natuurlike wêreld, wat uitgemond het in die natuurwetenskappe. Die bekendste natuurfilosoof was Aristoteles. Hierdie artikel is ’n saadjie. Voel vry om Wikipedia te help deur dit uit te brei.


Energiebehoud (of -bewaring) verwys na die vermindering van energieverbruik omdat daar minder gebruik gemaak word van 'n energiediens. Energie-bewaring verskil heeltemal van effektiewe energiegebruik – wat beteken daar word minder energie gebruik vir 'n ononderbroke diens. Om minder rond te ry is 'n 'n voorbeeld van energiebewaring. Om dieselfde afstand te ry met 'n motor wat beter brandstofverbruik lewer, is 'n voorbeeld van energie- doeltreffendheid. Energiebewaring – en doeltreffendheid is beide tegnieke van energie vermindering. Alhoewel energiebewaring lei tot 'n vermindering in energiedienste, kan dit bydra tot verhoogde omgewingskwaliteit, nasionale sekuriteit, persoonlike finansiële sekuriteit en groter besparings. Dit staan aan die bopunt van die volhoubare energie hiërargie.[verwysing benodig] Dit dra by tot die verlaging in energiekoste omdat dit die toekomstige uitputting van hulpbronne voorkom. Sommige lande gebruik energie- of koolstofbelasting as motivering vir energiegebruikers om hul verbruik te verminder. Koolstofbelasting kan die verbruik verskuif na kernkrag en alternatiewe wat ander newe-effekte t.o.v. die omgewing en beperkinge meebring. Belasting op alle energieverbruik kan die energiegebruik oor die algemeen verminder terwyl die gevolge op die omgewing beperk word – gevolge wat voortspruit uit energieproduksie.


DASO (Engels: Democratic Alliance Student Organisation) is die studente-organisasie van die Demokratiese Alliansie van Suid-Afrika. Die organisasie neem deel aan verkiesings van die Verteenwoordigende Studenterade van Suid-Afrikaanse universiteite. In Mei 2015 het DASO verrassend met 52,5 % van die stemme die verkiesings van die Universiteit van Fort Hare gewen, wat baie sterk bande met die ANC het. Dit was nog 20,5 % in 2014. "webtuiste DASO in die Oos-Kaap" (in Engels). Geargiveer vanaf die oorspronklike op 29 November 2017. "News24 1 Mei 2015" (in Engels). Geargiveer vanaf die oorspronklike op 9 Oktober 2019. Hierdie artikel is ’n saadjie. Voel vry om Wikipedia te help deur dit uit te brei.


Ngqeleni is 'n dorp in O.R. Tambo-distriksmunisipaliteit in die Oos-Kaapprovinsie van Suid-Afrika. 'n Nedersetting in Wes-Pondoland, 32 km suidoos van Mthatha en ongeveer 40 km noord-noordwes van Koffiebaai. Die naam is afgelei van die Xhosawoord ngqele menende ‘koue’. Die Coldstream vloei hier naby verby. "Hoofplek Ngqeleni". Sensus 2011. "Dictionary of Southern African Place Names (Public Domain)". Human Science Research Council. p. 335.


Die Hoër Meisieskool Kingsridge (tot Oktober 2004 die Hoër Meisieskool Kaffrarië of amptelik Kaffrarian High School for Girls) is ’n meisieskool op King William’s Town in die Oos-Kaap, Suid-Afrika. In November het 1873 het siviele kommissaris I. Rose-Innes aan die Kaapse regering geskryf en toestemming gevra vir die oprigting van ’n Seminarie vir Vroulike Opvoeding van die hoogste rang. Hy het gehoop dat die “Eersteklas- Niesektariese Meisieskool” wat so gestig sou word “openbare steun sou kry en voordele sou inhou wat onmoontlik was om te bepaal”. Gevolglik is die Hoër Meisieskool Kaffrarië in 1875 gestig en het dit ’n integrale deel geword van die opvoedkundige, sosiale en kulturele lewe van die hoofstad van Kaffrarië, King William’s Town. Tydens die Victoriaanse tydperk is nie van vroue verwag om te leer sodat hulle hul eie brood kon verdien nie. As sy nie getrou en ’n huishouding moes versorg nie, het sy deel geword van ’n manlike familielid se huishouding. Die onderwys en verpleegkunde was amper al moontlike loopbaanrigtings.


Frank Gehry Kanadees-Amerikaanse argitek Gebore 28 Februarie 1929 in Toronto, Kanada Skool Postmodernistiese argitektuur Beduidende projekte Guggenheim-museum in Bilbao, Spanje Walt Disney-konsertsaal, Los Angeles Toekennings en pryse Pritzker-prys (VSA) in 1989 National Medal of the Arts (VSA) in 1998 American Institute of Architects Gold Medal in 1999 Frank Owen Gehry, gebore as Frank Owen Goldberg (* 28 Februarie 1929 in Toronto, Kanada), is 'n Amerikaanse argitek wat internasionale bekendheid verwerf het met sy postmoderne, dikwels beeldhouagtige ontwerpe. Baie van sy werke, waaronder sy privaat woning (en eerstelingwerk) in die Suid-Kaliforniese kusdorp Santa Monica, het argitektoniese besienswaardighede van wêreldfaam geword soos die Guggenheim-museum in Bilbao, Spanje en die Walt Disney-konsertsaal in die middestad van Los Angeles. Gehry se gesin het hulle in 1947 in Los Angeles gevestig waar hy argitektuur aan die Universiteit van Suid-Kalifornië gestudeer het. Vervolgens het hy 'n akademiese opleiding in stadsbeplanning aan die Harvard-universiteit gevolg. Nadat hy vir 'n verskeidenheid ateljees werksaam was, het Gehry in 1962 sy eie onderneming, Frank O. Gehry & Associates, gevestig.


Waterkweking kan verwys na: Akwakultuur Akwaponiese stelsel Hidroponika


Sybel Coetzee is ’n Afrikaanssprekende Suid-Afrikaanse aktrise wat veral in die sewentigerjare groot opgang in die plaaslike rolprentbedryf gemaak het. As student op Stellenbosch het sy reeds in Afrikaanse flieks verskyn, soos Môre, Môre (1974), Springbok (1976) en later in Gemini (1980), asook in TV-reekse soos The Dingleys. Haar laaste filmrol was as Hansie Cronjé se ma in die fliek oor dié krieketkaptein se lewe, Hansie. Coetzee het in Linden, Johannesburg, grootgeword waar sy haar man, Louis Möller, reeds in gr. 1 aan die Laerskool Louw Geldenhuys ontmoet het. Ná skool het sy drama studeer aan die Universiteit van Stellenbosch waar sy in haar tweede jaar die rol van die matriekmeisie Lana in Môre, Môre aangebied is. In dié rolprent het dramalegendes soos Anna Neethling-Pohl en Tobie Cronjé haar touwys gemaak. In die 1970’s het die Afrikaanse rolprentbedryf ’n opbloei beleef en Coetzee was destyds die voorste nooi in romantiese flieks. In 1976 het Coetzee in die omstrede rolprent Ter wille van Christine gespeel, ook ’n produk van Jan Scholtz en Elmo de Witt.


Rex Distin Martienssen, ARIBA, CIAM, * 26 Februarie 1905 in Queenstown, † 23 Augustus 1942 in Pretoria, was 'n Suid-Afrikaanse argitek wat sterk beïnvloed is deur Le Corbusier en as baanbreker vir die modernistiese boukunsbeweging in Suid-Afrika beskou word. Weens sy ontydige afsterwe tydens sy opleiding as luitenant in die Suid-Afrikaanse Weermag gedurende die Tweede Wêreldoorlog kon Martienssen baie van sy idees nooit verwesenlik nie, maar hy word onthou vir sy ryk nalatenskap van werke op die gebied van boukuns. Martienssen het sy akademiese opleiding aan die Universiteit van die Witwatersrand ontvang waar die grade B.Arch. (in 1930), M.Arch. (in 1940) en D.Litt. (in 1941) aan hom toegeken is. In 1930 het hy 'n Associate van die Royal Institute of British Architects (ARIBA) geword en is in 1939 tot voorsitter van die Transvaalse Instituut van Argitekte (TIA) verkies. Martienssen het sy akademiese loopbaan as senior dosent in argitektuur aan die Universiteit van die Witwatersrand begin en ook as tydelike departementshoof gedien. In 1937 het hy 'n lid van die Fakulteit Ingenieurswese en in 1940 'n lid van die Fakulteit Argitektuur geword.


Wang Mang (Chinees: 王莽; 45 v.C. - 23 n.C.) was die keiser van China van 9 tot 23 n.C. Hy is die enigste keiser van die Xin-dinastie. Xin beteken vars, nuut. Die keiserlike weduwee was sy tante en hy dien as eerste minister aan die hof van die Westelike Han onder keiser Ai, wat 'n swak en openlik gay vors is. Wang Mang is die sterk man agter die troon en sorg dat Ai se opvolger Ping 'n kind met 'n hartprobleem is. Wanneer Ping ouer word en begin om sy eie beleid in te voer, vermoor Wang Mang hom en sit die laaste keiser van die Westelike Han Ruzi op die troon wat nog 'n baba is. In 9 v.C. verklaar hy dat die Han die Hemelse Opdrag verloor het, en plaas homself op die troon. Sy tante Wang Zhengjun, die weduwee van keiser Yang, was 'n magtige persoon aan die hof van die laaste Westelike Han-keisers. Sy gee hom die Nege Geskenke (jiuxi), ter erkenning van sy werk, wat sy posisie in die hof versterk.


Die 2016 Formule Een Bahreinse Grand Prix is op 3 April 2016 op die Bahrein Internasionale Renbaan in Bahrein gehou. Dit was die tweede wedren van die kampioenskapseisoen en is deur Nico Rosberg in sy Mercedes gewen. Pirelli het die volgende bande aan alle spanne in Bahrein verskaf: (nl) Magnussen moet uit kuipelaan wegspring, weens sy versuim om sy renmotor te laat weeg


Prof. dr. Sarel Petrus van der Walt (noemnaam Zeller, Bethal, Transvaal, 18 April 1907 – 8 Oktober 1994) was van 1932 tot 1953 agtereenvolgens leraar in drie gemeentes van die Gereformeerde Kerke (GKSA), daarna tot 1973 hoogleraar aan dié kerkverband se Teologiese Skool op Potchefstroom en, nadat hy sy emeritaat in 1973 daar aanvaar het, van 1976 tot 1983 leraar van nog twee gemeentes in kombinasie. Van der Walt is as seun van Pieter Johannes van der Walt en Sarelina Petronella Venter gebore. In 1924 skryf hy in as student aan die PUK en behaal in 1926 die B.A., in 1928 die M.A., in 1929 die B.D., en in 1930 slaag hy die kandidaatseksamen aan die Teologiese Skool. In 1942 behaal hy die graad D.Phil. aan die PUK vir CHO met 'n proefskrif “Die wysbegeerte van prof. Herman Bavinck". Hy het agtereenvolgens die volgende gemeentes bedien: Johannesburg, Johannesburg-Wes en Johannesburg-Suid van 1931 tot 1932 (as hulp vir ds. W.J. de Klerk), Johannesburg-Suid van 1932 tot 1946, Johannesburg-Noord 1946–1950 en Potchefstroom-Noord 1950-1953.


Aldo Behrens is 'n Suid-Afrikaanse skrywer en is van 1979 tot 1982 as dosent verbonde aan die Windhoek Onderwyskollege. In 1985 word hy aangestel as professor en hoof van die Departement Drama aan die Universiteit van Namibië. In 2001 word hy Dekaan van die Fakulteit Menslike en Sosiale Wetenskappe, 'n pos wat tot met sy aftrede in 2004 beklee. Daarna is hy voltyds verbonde as direkteur van die jaarlikse Bank Windhoek Kunstefees. Hy is 'n dramaturg, akteur en regisseur. Hy skryf die eerste werkteks van die drama “Gyselaars”, wat in 1979 en 1980 onder sy regie opgevoer word deur die studente van die Windhoek Onderwyskollege. In 1988 gee hy die teks oor aan George Weideman, wat dit grondig verwerk en dit by die Kampustoneelfees in Pretoria en Windhoek onder Weideman se naam opgevoer is. Van die ander dramas wat Behrens skryf en regisseer sluit in “Dors” (2004), “Voete van 'n gemsbok” (2010) en “The Mi-racle (A Namibian crucifixion)” (2012). Die musiekproduksie “Genadendal” (2014) is gebaseer op die gedigte van R.K. Belcher, terwyl Randall Wicomb die musiek geskryf het.


James Dean Belelie is 'n Suid-Afrikaanse skrywer. Hy atrikuleer in 1976 aan die Esselenpark Sekondêre Skool. Hy is 'n lid van die Parklane Amateur Toneelvereniging en in 1989 'n stigterslid van die Worcester Kultuur Vereniging.  Die dramas wat hy skryf en wat in hierdie tyd opgevoer word spreek almal maatskaplike probleme van die gemeenskap aan, soos werkloosheid, armoede, alkohol- en dwelmmisbruik en kindermishandeling.  Hierdie temas en opvoerings was besonder gevaarlik gesien in die lig van die noodtoestand wat in die laat tagtigerjare in die land geheers het en die spesiale polisie-eenheid wat anti-regering sentimente bestry wat in hierdie tyd in Worcester gestasioneer was. Hierdie dramas sluit in “Geld vir brood”, “Francois my kind” en “Die dromer”. Esat: http://esat.sun.ac.za/index.php/Dramatic_Society_of_Worcester Esat: http://esat.sun.ac.za/index.php/James_Dean_Belelie


Die African National Congress is die huidige regerende party in die Nasionale Vergadering van Suid-Afrika. Daar was 'n paar ander swart weerstandsorganisasies voordat die ANC tot stand gekom het. Onder meer die weerstandsorganisasie, Umkosi Wezintaba, wat tussen 1890 tot 1920 bestaan het. Die ANC is op 8 Januarie 1912 deur Saul Msane, Josiah Gumede, John Dube, Pixley ka Isaka Seme en Sol Plaatje saam met verteenwoordigers van stamleiers, kerkorganisasies, en ander vooraanstaande indiwidue gestig. Die oogmerke was om alle Afrikane as een volk bymekaar te bring om vir hul regte en vryheid te veg. Die ANC het van sy stigtingsdag beide die tradisionele, sowel as die moderne elemente verteenwoordig- van stamhoofde tot kerk- en gemeenskapsorganisasies, en ook geleerde swart beroepslui, maar vroue is eers as filiaal-lede vanaf 1931 toegelaat en het eers in 1943 volle lidmaatskap gekry. Die stigting van die ANC-jeugliga deur Anton Lebede in 1944 het 'n nuwe geslag betrek wat hul beywer het vir die vestig van nie-gewelddadige massa-optrede teen die wettige onderbou van die wit minderheid se oorheersing.


Die konteks waarbinne 'n indiwidu lewe, is baie belangrik vir sy gesondheidstatus sowel as lewenskwaliteit. Daar is 'n toenemende besef dat gesondheid nie slegs deur die vooruitgang en toepassing van gesondheidswetenskappe instandgehou en verbeter word nie, maar ook deur die pogings en intelligente lewenstylkeuse van die indiwidu in die samelewing. Volgens die Wêreldgesondheidsorganisasie sluit die hoofbepalings van gesondheid die volgende in: die sosiale en ekonomiese omgewing, die fisiese omgewing en die persoon se indiwiduele eienskappe en gedrag. Meer spesifiek is daar gevind dat mense se gesondheid deur die volgende sleutelfaktore beïnvloed word: Inkomste en maatskaplike status Maatskaplike ondersteuningsnetwerke Onderwys en geletterdheid Werkstoestande Sosiale omgewings Fisiese omgewings Persoonlike gesondheidspraktyke en hanteringsvaardighede Gesonde kinderontwikkeling Biologie en genetika Gesondheidsorgdienste Geslag Kultuur 'n Toenemende aantal studies en verslae van verskillende organisasies en kontekste ondersoek die verband tussen gesondheid en verskillende faktore, insluitend lewenstyle, omgewings, gesondheidsorgorganisasies en gesondheidsbeleide – soos Kanada se Lalonde-verslag in 1974; the Alameda County Study in Kalifornië; en die reeks Wêreldgesondheidsverslae van die Wêreldgesondheidsorganisasie wat op globale gesondheidskwessies fokus, insluitend toegang tot gesondheidsorg en die verbetering van openbare gesondheidsuitkomste, veral in ontwikkelende lande.


Die naam Jakoba verwys na: Jakoba (genus), 'n wydverspreide akwatiese genus van eensellige diere. die Nigeriese stad van Bauchi. Die Afrikaanse en Duitse spelling van die stad se voormalige naam, Yakoba die asteroïde (1893) Jakoba Naas Jakobäa, Jacoba en Jacqueline een van die moontlike vroulike vorms van die naam Jakob


Die Formule Een-seisoen van 2017 het uit 20 Grand Prix-wedrenne bestaan, wat oor alle wêrelddele, behalwe Afrika, plaasgevind het. Die volgende spanne en renjaers het aan die FIA Formule 1-wêreldkampioenskap in 2017 deelgeneem: Opmerking: Pirelli is die enigste bandverskaffer in 2017. Van funksie verander Jenson Button: McLaren-Honda → McLaren-Honda (reserwejaer) Van span verander Esteban Gutiérrez: Haas-Ferrari → ? Nico Hülkenberg: Force India-Mercedes → Renault Kevin Magnussen: Renault → Haas-Ferrari Esteban Ocon: MRT-Mercedes → Force India-Mercedes Valtteri Bottas: Williams → Mercedes Nuut/terugkerend na Formule 1 Lance Stroll: Europese Formule 3-kampioenskap → Williams-Mercedes Stoffel Vandoorne: Super Formula → McLaren-Honda Toro Rosso keer terug na Renault-enjins, nadat hulle in 2016 met Ferrari-enjins meegeding het. Sauber het 'n Ferrari-kragbron van 2016 gebruik.


Swartmagie of swartkuns is ’n vorm van towerkuns waar "bose kragte" ingespan word met gewoonlik negatiewe doeleindes of vir eie gewin sonder om die moontlik negatiewe gevolge vir ander in ag te neem. Dit sal byvoorbeeld gebruik word om iemand dood te maak, te wond of skade te berokken. Dit word beskou as die kwaadwillige, "linkerhandse" weergawe van witmagie. In moderne tye beskou mense dikwels enige magiese of rituele praktyke wat hulle afkeur as "swartmagie". Nes by witmagie kan die oorsprong van swartmagie teruggespoor word na die primitiewe, rituele aanbidding van geeste soos omskryf word in die Amerikaanse skrywer Robert M. Place se boek van 2009, Magic and Alchemy. Anders as met witmagie, waar Place ’n ooreenkoms sien met primitiewe sjamaanse pogings om ’n nabyheid aan spirituele wesens te bewerkstellig, het die rituele wat in swartmagie ontwikkel het, ten doel om dieselfde geeste op te roep vir die gewin van die beoefenaar. Gedurende die Renaissance is baie magiese praktyke en rituele beskou as boos of ongodsdienstig, en dus "swartmagie" in ’n breë sin.


Yohei Toyoda (豊田 陽平, Toyoda Yohei?, 11 April 1985 -) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Lorentzville is 'n voorstad van Johannesburg, Suid-Afrika. Dit is in Johannesburg se F-streek geleë. Lorentzville is sowat 4 km noordoos van Johannesburg se stadsraad geleë. Dit is in 1892 aangelê toe 28 ha van die plaas Doornfontein in 2 780 erwe verdeel is. Die huurreg is toegeken aan J.A. Muller, wat sy belange afgestaan het aan J.C. van Boeschoten, R.F. Bertram en H. Lorentz, na wie die voorstad genoem is. "Subplek Lorentzville". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Dibeng is 'n Swart nedersetting wes van Polokwane, in die Limpopoprovinsie van Suid-Afrika. Lys van dorpe in Suid-Afrika "Hoofplek Dibeng". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Hugbert (oorlede 864 in Orbe) van die familie van Bosoniede was die seun van graaf Boso van Arles. Hugbert was ab van Saint-Maurice in Wallis en Hertog van Transjuranië, die gebied tussen die Alpe en die Jura, wat die suidgrens gevorm het van koning Lotarius II van Lotaringe se midderyk. Hy het daardeur die noordelike ingang van die bergpas van die Groot St. Bernard onder sy beheer gehad. Hierdie bergpas gee toegang tot die dal van Aosta en daarmee tot die koninkryk Italië. Deur sy suster Theutberga was hy koning Lotarius II se swaer, en een van sy belangrikste bondgenote, totdat Lothar sy vrou Theutberga in 857 weens ontrou verstoot het. Toe het Hugbert teen Lothar in opstand gekom, kante gewissel en by koning Karel die Kaalkop van die Wes-Frankiese Ryk aangesluit. Toe Lothar in 859 die land om Genève, Lausanne en Sion aan sy oom Lodewyk die Duitser, die koning van die Oos-Frankiese Ryk afgestaan het, het Hugbert se situasie krities geword. Lodewyk het die stryd teen die opstandige Hugbert aan die Welf Konrad II van Auxerre opgedra, wat toe ook vir Hugbert in 864 oorwin en gedood het.


Pepergras (Ranunculus muricatus) is 'n uitheemse plant aan Suid-Afrika. Die plant stam uit die Middellandse Seegebied, maar kom nou ook in ander gebiede van die wêreld voor soos in Engeland en die Verenigde State. Dit is 'n eenjarige kruidgewas – nie 'n gras nie – wat 15–50 cm hoog kan word. Dit het afwisselende blare en alleenstaande blomme wat geel van kleur is. Hulle word deur vlieë bestuif. Die stele is lank en die plant het 'n pepersmaak wat sy naam verklaar. Alle dele van die plant is giftig, en dit bevat 'n sterk suur sap wat velblase veroorsaak. Verhitting en droging vernietig die gif. blom blaar loof "SANBI-rooilys". Geargiveer vanaf die oorspronklike op 24 Mei 2020. "Pfaf" (in Engels). Geargiveer vanaf die oorspronklike op 4 Junie 2011. "USDA" (in Engels). Geargiveer vanaf die oorspronklike op 17 Mei 2017.


Pretorius kan wees: André Pretorius, (* 1978), voormalige Springbokrugbyspeler Andries Pretorius, (* 1798 - † 1853), Voortrekkerleier en volksheld Angelique Pretorius (* 1982), Suid-Afrikaanse aktrise Emgee Pretorius, (* 1923 - † 2007), Afrikaanse veteraanakteur Gert Pretorius, (* 1910), Afrikaanse skrywer Gerrie Pretorius, Suid-Afrikaanse minnesanger. Henk Pretorius, Suid-Afrikaanse akteur, draaiboekskrywer, rolprentvervaardiger Johan Pretorius, (* 1913 - † 1986), Afrikaanse skrywer Johann Pretorius, (* 1944 - ) professor emeritus in plantkunde. Marthinus Wessel Pretorius, (* 1819 - † 1901), eerste President van die Zuid-Afrikaansche Republiek Sarel Jacob Pretorius, (*1917 - † 1995), Afrikaanse digter, joernalis en omroeper Sarel Pretorius, (* 1984 -), Suid-Afrikaanse rugbyspeler Willem Pretorius-wildreservaat Zita Pretorius (*7 Mei 1991), Afrikaanse sangeres


Die Suidae is die varkfamilie van die ewehoewige soogdier-orde Cetartiodactyla. Die bekendste lid van hierdie familie is die vark van die genus Sus, wat nog party ander spesies omvat. 'n Ander genus wat tot hierdie familie behoort is Potamochoerus, wat twee spesies het wat ook in Suid-Afrika voorkom: Die vlakvark Die bosvark


In Islam is Isa ibn Marjam (Arabies: عيسى بن مريم ʿĪsā ibn Maryām; letterlik Jesus, seun van Maria), of Jesus, die voorlaaste profeet van Allah (God). Hy is al-Masih, Arabies vir "die Messias", die Christus, wat gestuur is om ’n gids te wees vir die kinders van Israel met ’n nuwe openbaring: al-Injīl (Arabies vir "die Evangelie"). Jesus word as ’n profeet beskou wat nie getroud was en nie kinders gehad het nie. Hy is ’n belangrike figuur wat in 93 verse van die Koran genoem word onder verskeie titels soos "Seun van Maria", die "Gees van God" en die "Woord van God". Die Koran en die meeste hadit-versamelings noem dat Jesus as ’n "rein seun" (sonder sonde) gebore is vir die maagd Maria, nes in die Christendom. Daar word geglo Jesus het baie wonderwerke verrig, soos om as baba te praat, verskillende kwale te genees, dooies te laat opstaan en voëls van klei te maak en lewe in hulle te blaas.